https://1baiser.com پیره‌مێرد له‌ژێر پرد |\nHome گشتی لایف ستایڵ پیره‌مێرد له‌ژێر پرد\non: حوزه‌یران 18, 2018 In: لایف ستایڵNo Comments\nله شاره‌وه كه ده‌رچووبوون به دوای دره‌ختێكدا گه‌ڕابوون و نه‌یانبینیبوو. جێبه‌كه به‌ناو ده‌شت و هه‌ورازونشێوه‌كاندا ڕێی ده‌بڕی و ته‌نانه‌ت بچووكترین شتیش سه‌رنجی فه‌رمانده‌ی به لای خۆیدا به‌كێش ده‌كرد و نزیكه‌ی هه‌میشه‌ش نائومێد ده‌بوو. هه‌رچواریان سه‌رڕێژی ئاره‌قه بوون. به‌نزین نیوه زیاتریش كه‌می كردبوو. له نشێوی پێشتردا ته‌نكییه‌كی ژه‌نگاوییان بینیبوو؛ پێونیوێك ده‌بوو. فه‌رمانده ته‌نیا ئاماژه‌یه‌كی بۆ كردبوو. یه‌ك له سه‌ربازه‌كان كه ڕێك له پشت فه‌رمانده‌وه دانیشتبوو، دابه‌زیبوو و هێنابووی. له‌سه‌ر كۆشی پیره‌مێرده‌كه داینابوو. پیره‌مێرد گوتبووی: “داغ بووه.” سه‌ربازه‌كه‌ی لای چه‌پ ویستبووی له‌به‌ر پێیدا جێی بۆ بكاته‌وه، به‌ڵام ئاخری هه‌ر هێنابوویه‌وه سه‌ر كۆشی. ئارەقەیەکی زۆریان دەردابوو.\nئه‌مه هه‌ر ئه‌و پیره‌مێرده‌یه، كه فه‌رمانده وه‌ك بۆ سه‌ربازه‌كانی ڕوون كردووه‌ته‌وه، سه‌رۆك فه‌رمانی داوه له سێداره بدرێت. له‌وه‌ته‌ی به بێته‌ل قسه له‌گه‌ڵ فه‌رمانده كراوه و به ڕێ كه‌وتوون، دووسه‌عاتێك تێپه‌ڕیوه و هێشتا هیچ شوێنێكیان نه‌دۆزیوه‌ته‌وه. له سه‌عاتی یه‌كه‌مدا سه‌ربازه‌كان گوتبوویان “با به گولله‌یه‌ك خه‌لاسی كه‌ین.” فه‌رمانده گوتبووی: “فه‌رمان ده‌بێ وه‌ك خۆی جێبه‌جێ بكرێ.” پیرەمێرد دەموچاوی هەمووی برین بوو.\nشتێك له دوو سه‌عات لای دا كه جێبه‌كه له‌سه‌ر پردێك ڕایگرت. پردێكی تاریك، دوورودرێژ و نیوه‌ڕووخاو. پیره‌مێرد گوێی هه‌ڵخست به‌شكوو شتێك تێبگا و بزانێت له كوێن. فه‌رمانده و سه‌ربازه‌كان دابه‌زین و ئه‌وان پێش فه‌رمانده چوونه ژێر پرده‌كه‌وه. شۆفێری جێبه‌كه گوتی: “گه‌وره‌م!” فه‌رمانده ئاوڕی دایه‌وه و شۆفێر ئاماژه‌ی بۆ ده‌شتایییه‌كه‌ی سه‌روو پرده‌كه كرد. فه‌رمانده وه‌رسووڕا و مێگه‌لێكی بینی. دوور بوو. چووه خواره‌وه. هاواری كرد: “مه‌یكوژێنه‌وه.” شۆفێر جێبه‌كه‌ی هه‌ڵكرده‌وه.\nفه‌رمانده حه‌زی نه‌ده‌كرد پێی له‌و شوێنانه دابنێت كه ئاوی تێدا كۆ بووه‌ته‌وه. ئاوێكی باریك و خاووخلیچك به پرده‌كه‌دا به‌ره‌و خوار ده‌بووه‌وه. له‌سه‌ر ته‌خته‌به‌ردێك ڕاوه‌ستا. قیت؛ له‌به‌ر خۆره‌تاوه‌كه‌دا. ته‌ماشای كرد سه‌ربازه‌كان خه‌ریكن په‌ته‌كه به شیشێكی خواروخێچی شۆڕه‌وه‌بووی بن پرده‌كه‌وه هه‌ڵبواسن و لێیان عاسێ بووه. فه‌رمانده گوتی: “ده‌ڵێی ئه‌م ناوه تۆپباران كراوه… په‌له كه‌ن.”\nشۆفێری جێبه‌كه هاواری كرد: “گه‌وره‌م! ته‌نكییه‌كه…” فه‌رمانده نه‌ڕاندی: “ده‌به‌نگینه! ته‌نكییه‌كه!” پاشان فه‌رمانی دا شۆفێر بیخاته خواره‌وه. شۆفێر هه‌ر له‌وێوه ته‌نكییه‌كه‌ی فڕێ دایه خواره‌وه. یه‌ك له سه‌ربازه‌كان هات هه‌ڵی گرت و بردی له ئاست شیشه شۆڕه‌وه‌بووه‌كه داینا. ئه‌وی تر چووه سه‌ری و گوتی: “توند بیگره.”\nشۆفێر پشتی به جێبه‌كه‌وه دابوو. كامێرایه‌كی كردبووه ملی، كه پێشتر له‌سه‌ر ده‌شبۆرده‌كه داینابوو. پاكه‌تێك جگه‌ره به ده‌ستییه‌وه و ته‌ماشای مێگه‌له‌كه‌ی ده‌كرد. نه‌یده‌كێشا. برسی بوو. پیره‌مێرد گوتی: “خه‌ریكی جگه‌ره ده‌كێشی؟” شۆفێر گوتی: “سوێشت بێته‌وه ناتده‌مێ.” پیره‌مێرد سه‌ری به‌ملاولادا ده‌جووڵاند. پاشان گوتی: “خۆ داوام نه‌كردووه، ته‌نیا ویستم شتێك بڵێم.” یان شۆفێر گوێی له پیره‌مێرد نه‌گرتبوو، یان پیره‌مێرد ده‌نگی زۆر نزم بوو، كه شۆفێر ویستی هاوار بكات و ڕوخسه‌ت له فه‌رمانده وه‌ربگرێت جگه‌ره‌ی بداتێ، به‌ڵام له‌به‌ر گه‌رماكه تاقه‌تی نه‌بوو. پیره‌مێرد گوتی: “ده‌وروبه‌ره‌كه‌ی چۆنه؟” شۆفێر وه‌رسووڕا و ته‌ماشای كرد: “هیچی لێ نییه به‌ری دڵ بگرێ. ته‌نیا مێگه‌لێك له‌و دووره‌وه دیاره.” پیره‌مێرد گوتی: “به‌م كاتی شه‌ڕه و مێگه‌ل؟” شۆفێر هیچی نه‌گوت. ڕووی به‌ره‌و مێگه‌له‌كه وه‌رسووڕانده‌وه. پیره‌مێرد گوتی: “حەزەکەم بیانبینم.” شۆفێر گوتی: “بۆم نییه چاوت بكه‌مه‌وه.” پیره‌مێرد كه‌وته‌وه بیری ئه‌و ڕۆژانه‌ی كه پێش ئه‌وه‌ی چه‌ك هه‌ڵبگرێت شوان بووبوو، ویستی باسی بكا و تاقه‌تی نه‌بوو. گه‌رمای بوو.\nگڕه‌یه‌ك هه‌ڵیكرد. پیره‌مێرد گوتی: “زۆر گه‌رمه.” شۆفێر گوتی: “ئاومان كه‌م پێیه، به‌ڵام ده‌توانم نه‌ختێكت بده‌مێ.” پیره‌مێرد گوتی: “قه‌ینا.” دوای نەختێک گوتی: “با. تۆزێک دەخۆمەوە.” شۆفێر مەتارەکەی بە دەمیەوە نا و پێرەمێرد بینی پێوە نا. تەنیا تۆزێک.\nشۆفێر پاكه‌ت و چه‌رخه‌كه‌ی ده‌خسته‌وه گیرفانی، كه پیره‌مێرد گوتی: “ته‌رمه‌كه‌م چی لێ ده‌كه‌ن؟” شۆفێر سه‌ری به‌رز نه‌كرده‌وه: “ته‌نیا وێنه‌یه‌كی ده‌گرین.” ئینجا دیسان پشتی دایه‌وه.\nیه‌ك له سه‌ربازه‌كان هاته‌وه سه‌ر پرده‌كه و قۆڵی پیره‌مێردی گرت و كێشی كرده خواره‌وه. فه‌رمانده له شوێنی خۆی قیت ته‌ماشای په‌ته‌كه‌ی ده‌كرد. بینی پیره‌مێردیان خسته سه‌ر ته‌نكییه‌كه. پیره‌مێرد گوتی: “چاوم بكه‌نه‌وه.” سه‌ربازه‌كان ته‌ماشای فه‌رمانده‌یان كرد كه گوتی: “نه‌ء.” کە په‌ته‌كه‌یان له ملی پیرەمێرد توند دەكرد، لەوسەری پردەکەوە ته‌قه كرا. یه‌ك له سه‌ربازه‌كان هاوارێكی كرد. فه‌رمانده کە لەسەر سک خۆی خستبوو، ته‌ماشای ئه‌وسه‌ری پرده‌كه‌ی كرد و چه‌كداره‌كانی بینین. خۆره‌تاو ڕووناكی كردبوونه‌وه. سه‌ربازه‌كانیشی خۆیان دابوو به زه‌ویدا. هاواری كرد: “به نه‌عله‌ت بن! خۆیانن… ڕاكه‌ن.” سه‌ربازه‌كانیش ڕایانكرد. فه‌رمانده گه‌ڕایه‌وه به‌شكوو شه‌قێك له ته‌نكییه‌كه هه‌ڵبدات، به‌ڵام دیسان ته‌قه كرایه‌وه و له یه‌ك چركه‌دا بینی چه‌كداره‌كان ئاراسته‌یان به‌ره‌و سه‌ر پرده‌كه ده‌گۆڕن. به په‌له ڕایكرده سه‌ره‌وه.\nیه‌ك تۆز دوای ئه‌وه‌ی جێبه‌كه به ڕێ كه‌وت، له ته‌پوتۆزه‌كه‌یدا جێبێكی تر له‌سه‌ر پرده‌كه ڕایگرت و چه‌كداره‌كانی ئەوسەری پردەکە سه‌ر كه‌وتن.\nفه‌رمانده له‌ناو جێبه‌كه‌دا ته‌ماشای پۆستاڵه‌كان و پانتۆڵه ته‌ڕه‌كه‌ی ده‌كرد و گوتی: “به نه‌عله‌ت بن، هیچم نه‌ما.” ئه‌و سه‌ربازه‌ی ته‌نكییه‌كه‌ی هه‌ڵگرتبووه‌وه، به په‌ڕۆیه‌ك قۆڵی برینداری سه‌ربازه‌كه‌ی تەنیشتی ده‌به‌ست.\nپیره‌مێرد پاش ته‌قه‌كردنه‌كه به خۆی گوتبوو: “ڕزگارم بوو.” یه‌ك-دوو جاریش هاواری كردبوو، به‌ڵام یان له‌به‌ر ئه‌وه‌ی شه‌و هێنده‌یان ئه‌شكه‌نجه دابوو ده‌نگی ده‌رنه‌هاتبوو، یان له‌به‌ر پیرییه‌كه‌ی بوو، یانیش له‌به‌ر ئه‌وه‌ی له‌و هاتوهاوار و ده‌نگی ته‌قه‌یه‌دا كه‌س گوێی له ده‌نگی ئه‌و نه‌بووبوو. هه‌ستی به‌وه ده‌كرد ته‌نكییه‌كه‌ی ژێر پێی- به خه‌یاڵی ئه‌و ته‌نه‌كه- زۆر له‌رزۆكه و هه‌ر بجووڵێته‌وه ده‌خزێت. گوتی: “خۆزگه ته‌نیا ده‌سته‌كانم كراوه بوونایه.” كه جووڵه‌جووڵی كرد بۆ ئه‌وه‌ی ده‌سته‌كانی بكاته‌وه، ته‌نكییه‌كه هێنده‌ی نه‌ما بخزێت. بیری كرده‌وه: “ده‌بێ ژێره‌كه‌ی به‌رده‌ڵان بێ.” كه‌واته بڕیاری دا قیت بوه‌ستێت تا كه‌سێك بێت و ڕزگاری بكات. خه‌یاڵی لای شوانه‌كه‌ی ئه‌و ئاقاره بوو. (بیری ده‌كرده‌وه مێگه‌له‌كه هه‌ر ده‌بێ شوانێكی هه‌بێت.)\nده‌بوو كاته‌كانی به بیركردنه‌وه به ڕێ بكات. نه‌ده‌بوو بهێڵێت خه‌وی لێ بكه‌وێت. سه‌ره‌تا بیری په‌رژوبڵاو بوو. ژێر پرده‌كه. مه‌ڕوماڵات. خوڕه‌ی به ئاسته‌می ئاو. ماڵه‌وه. كچه‌كه‌ی. ته‌قه. سه‌رباز. شوان. جگه‌ره. وێنه. شه‌و. ڕاكردن. هه‌ستی كرد به‌و جۆره زووتر ماندوو ده‌بێت. كه‌واته له یه‌كه‌مه‌وه ده‌ستی پێ كرد. له‌وه‌ی كه ماوه‌یه‌ك له چیاكان ته‌قه‌ی ده‌كرد. پاشان چه‌كی فڕێ دابوو. هاتبووه ماڵه‌وه. ماوه‌یه‌كی به خۆشی به ڕێ كردبوو. له‌گه‌ڵ كچه‌كه‌یدا. كتێبی له‌ژێر عه‌رز ده‌رهێنابوونه‌وه، هێندێكی خوێندبوونه‌وه. هه‌ستی كرد هه‌ر له‌م سه‌ره‌تایه‌وه ماندوویه‌تی بڕستی لێ بڕیوه. نه‌یتوانی بیر له‌و هه‌موو ئه‌شكه‌نجه‌یەی شه‌وی ڕابردوو نه‌كاته‌وه: “ئه‌گه‌ر هێنده‌یان ئازار نه‌دامایه ئێستا ئاسانتر به‌رگه‌م ده‌گرت.” ئه‌و هه‌موو كاته‌ی ڕووناكییه‌كی تیژ له‌سه‌ر چاوه‌كانی بوو. ده‌یانكێشا به ده‌موچاویدا. به شتێكی ڕه‌ق له پشتیان ده‌سره‌واند. به‌رده‌وام به‌و ده‌سته زلانه‌یان پێیان ده‌كێشا. بوورابووه‌وه. ئاویان پێدا كردبوو. هێنابوویانه‌وه سه‌ر كورسییه‌كه. ڕووناكییه‌كه‌یان خستبووه‌وه سه‌ر چاوی. لێیان دابووه‌وه. تامی زاری گۆڕابوو. هیچی بۆ گوتن نه‌مابوو. گوتبوویان ئه‌گه‌ر هه‌موو شتێك نه‌ڵێیت كوژراوی. گوتبووی هه‌مووم گوتووه. پێیان گوتبوو نه‌خێر.\nنه‌یده‌زانی كات چه‌ندێك ڕۆیشتووه، به‌ڵام تاقه‌شتێك كه ئاره‌زووی ده‌كرد خه‌وتن بوو. ته‌نانه‌ت ئه‌گه‌ر وه‌ك ئه‌و خه‌وه‌ی كه شه‌وی گرتنه‌كه‌ی نوست و كه خه‌به‌ری بووه‌وه له‌سه‌ر سه‌ری بوون. پاش نه‌ختێك كه هاتبووه‌وه سه‌ر خۆی، بینیبووی كچه‌كه‌ی له سووچێكدا به چیچكانه‌وه‌یه و زاری به گریانه‌وه داچه‌قیوه. پێیان گوتبوو به په‌له خۆی بگۆڕێت و به ڕێ بكه‌وێت. ته‌نیا گوتبووی: “باشه باشه. به‌س كارتان به كچه‌كه‌م نه‌بێ.” كه به ڕێ كه‌وتبوون كچه‌كه‌ی زریكاندبووی. سه‌ربازێك به پاڵ كردبوویه‌وه ژووره‌وه.\nئه‌و هه‌موو سه‌عاته به ڕێوه بوون. بیری له‌وه كردبووه‌وه ئه‌گه‌ر ده‌سته‌كانی و چاوه‌كانی كراوه بوونایه، نه‌ختێك ئاسان بوو له‌سه‌ر جێبه‌كه خۆی هه‌ڵبدا و ڕزگاری بێت. به تایبه‌ت له‌و شوێنانه‌ی كه هه‌ستی به شیوودۆڵ ده‌كرد له‌وانه بوو خۆڕزگاركردن ئاسانتر بێت. جارێكی تر بیری په‌رژوبڵاو بووه‌وه، كه‌وته‌وه بیری ته‌قه‌كردنه‌كه. گوتی خۆزگه باشتر هاوارم كردبا. ده‌بوو وه‌ك ژن بقریشكێنم. كه‌وته‌وه بیری شوانه‌كه. به‌بێ ئه‌وه‌ی گریمانه‌ی ئه‌وه بكات له‌وانه‌یه شوانێک ئه‌سڵه‌ن بوونی نه‌بێت له‌و ناوه. نه‌یده‌زانی چه‌ند سه‌عات به پێوه وه‌ستاوه. پێیه‌كانی نه‌خته‌نه‌خته هه‌ستی ده‌كرد سڕ بوون. زۆر به نه‌رمی پێی ده‌جووڵاند. هێنده‌ی هه‌ستی پێ بكه‌یت و نه‌كه‌یت. ته‌نانه‌ت كه ملی ماندوو ده‌بوو، به جۆرێك ده‌یجووڵاند كه جه‌سته‌ی له‌گه‌ڵیدا نه‌جووڵێت. كه ده‌سته‌كانیشی ماندوو ده‌بوون، به سه‌برایه‌ك له دواوه به‌رزی ده‌كردنه‌وه و دایده‌نانه‌وه. جارێك بیری له‌وه كرده‌وه هێنده به‌هێزه‌وه خۆی فڕێ بدات، كه په‌ته‌كه بپچڕێت، به‌ڵام ده‌یزانی بێسووده و ته‌نیا مه‌رگی خۆی پێش ده‌خات.\nسه‌رئه‌نجام ده‌نگی مێگه‌له‌كه هات. له دڵی خۆیدا قوربانی ده‌نگه‌كه‌یان بوو. له‌وانه‌یه بۆ ئاوخواردنه‌وه هاتبن بۆ ئێره. ئینجا ده‌ستی كرد به هاواركردن. بانگی شوانه‌كه‌ی كرد؛ به هه‌موو هێزی خۆی. به‌ڵام هیچ ده‌نگێك نه‌بوو. پاڕایه‌وه كه فریای بكه‌وێت. ته‌نانه‌ت گریا. به‌ڵام شوانه‌كه ده‌نگی نه‌بوو. به خۆی گوت: “له‌وانه‌یه پێش مێگه‌له‌كه تێپه‌ڕیبێ و منی نه‌بینیبێ. تازه هاواریش كه‌م سوودی نییه.” به‌ڵام دیسان هاواری كرد. ده‌نگی مێگه‌له‌كه ته‌نیا دوو-سێ ده‌قه‌یه‌ك بوو. هه‌موو ئه‌و ماوه‌یه هاواری كرد. ئه‌وكاتیش كه به ته‌واوه‌تی ده‌نگی مێگه‌ل نه‌ما، دیسان هاواری كرد، به‌و هیوایه‌ی مه‌ڕێك به‌رخێك شتێك به‌جێ مابێت و شوانه‌كه بۆی بگه‌ڕێته‌وه.\nهێزی له‌به‌ر بڕا. سڕ بووبوو. خه‌وی ده‌هات. سه‌ری له گێژه‌وه ده‌چوو. برسیی بوو. كفت بووبوو. بیری له‌وه كرده‌وه خۆزگه ئه‌و نه‌فره‌تییانه لانیكه‌م ڕه‌سمێكیان به په‌ته‌كه‌وه بگرتمایه بۆ ئه‌وه‌ی كچه‌كه‌م دڵنیا بێت و ئیتر چاوه‌ڕێم نه‌كات. به‌ڵام پاشان دوودڵ ما له‌وه‌ی، بۆ كچه‌كه‌ی وا باشتره چاوه‌ڕێ بكات؟ یان دڵنیا بێته‌وه له‌وه‌ی باوكی نه‌ماوه؟ نه‌یده‌زانی كامیان باشتره. كه‌وته‌وه بیری شوانه‌كه، ده‌بێ چی به‌سه‌ر هاتبێت؟ تۆ بڵێی كوشتبێتیان. كه‌وته‌وه بیری ته‌قه‌كردنه‌كه. بۆ ڕزگاریان نه‌كردم؟ تۆ بڵێی منیان نه‌بینیبێت؟ له‌وانه‌یه هاوڕێكانم نه‌بووبێتن. كه‌وته‌وه بیری ئه‌و چركه‌یه‌ی له خه‌و هه‌ستابوو، ده‌موچاوه‌كان ئه‌وه‌نده لێی نزیك بووبوونه‌وه كه قسه‌یان ده‌كرد هه‌موو تفه‌كه‌یان به‌ر ڕووخساری ده‌كه‌وت.\nبه‌ر له‌وه‌ی له هۆش بچێت كه‌وتبووه‌وه بیری چیاكان، كه ته‌قه‌ی ده‌كرد. یه‌كه‌م جار كه تفه‌نگیان دابووه ده‌ست، ته‌قه‌ی له كڵاوكوڕه‌یه‌ك كردبوو. نه‌یپێكابوو. سه‌رنجی دابووه فڕینه‌كه‌ی. ئه‌وه‌ی ته‌نیشتی پێی گوتبوو: “لێره نابێ خه‌یاڵات هه‌ڵتگرێ.” پاشان پێی ترازا و ته‌نكییه‌كه له‌ژێر پێیدا ده‌رچوو.\nدوایین ده‌نگێك كه گوێی لێ بوو، ده‌نگی بۆقه‌كان بوو. به‌وه‌دا زانیبووی، ئێواره‌یه.\nسیناریۆ: شەمال وەلی\nجێبێك له پێشه‌وه نیشان ده‌درێ. له ڕۆیشتندایه. ته‌نیا سێ كه‌سه‌كه‌ی پشته‌وه دیارن. پیره‌مێردێك له ناوه‌ندی دوو سه‌ربازدا. ده‌موچاوی به‌برین و په‌ڵه‌ی خوێناویی پێوه‌یه، كه پێوه‌ی وشك بووه‌ته‌وه. خه‌وتووه. هه‌ر له سه‌ره‌تاوه جێبێكه به‌ر تاسه‌یه‌ك ده‌كه‌وێت و ته‌كانێك ده‌خوات. (ده‌نگه‌كه‌ی) پیره‌مێرد ڕاده‌په‌ڕێت و چاوه‌كانی ده‌كاته‌وه. نازانێ چ باسه. ته‌نكییه‌كی ژه‌نگاویی كه له پشت جێبێكه‌دا جێگر كراوه، به‌ر ده‌بێته‌وه (ده‌نگه‌كه‌ی). جێبه‌كه ڕایده‌گرێت و یه‌ك له سه‌ربازه‌كان ده‌چێت تا بیهێنێته‌وه. كه‌وتووه‌ته قه‌راخ جادده‌كه. كامێرا له شوێنی خۆی ده‌بێ، ته‌نیا نه‌ختێك بڵند ده‌بێته‌وه كه هه‌م دوو كه‌سه‌كه (سه‌ربازی یه‌كه‌م و پیره‌مێرد) و هه‌م شوێنی به‌تاڵی سه‌ربازه‌كه دیار بێ، هه‌م خودی سه‌ربازی دووه‌میش كه چووه ته‌نكییه‌كه بێنێته‌وه. دێته‌وه و ته‌نكییه‌كه له دواوه جێگر ده‌كاته‌وه.\nجێبه‌كه به ڕێ ده‌كه‌وێته‌وه. ته‌تۆپۆزی جێبه‌كه نیشان ده‌درێ.\nجێبه‌كه له پێشتره‌وه نیشان ده‌درێ. فه‌رمانده و شۆفێر. كه‌سه‌كان جگه له پیره‌مێرده‌كه به ده‌شته‌كه‌دا ده‌ڕوانن و وا دیاره به دوای شتێكدا ده‌گه‌ڕێن. جێبه‌كه له پشت گردێكی پانوبه‌رینه‌وه ون ده‌بێت. كامێرا به گرده‌كه‌دا ده‌ڕوات. به پێی خێرایی جێبه‌كه. شوانێك و مه‌ڕوماڵاته‌كه‌ی نیشان ده‌درێن. له كۆتاییی ده‌شته‌كه‌دا جێبه‌كه ده‌رده‌كه‌وێته‌وه. له دووره‌وه دیاره جێبه‌كه له‌سه‌ر پردێك ڕایده‌گه‌ڕێت.\nفه‌رمانده داده‌به‌زێت. پاشان دوو سه‌ربازه‌كه ده‌چنه خوار پرده‌كه‌وه. یه‌كیان په‌تی پێیه و ئه‌وی تر ته‌نكییه‌كه. شۆفێر داده‌به‌زێت و له دواوه خه‌ریكی به‌ستنی چاوی پپره‌مێرد ده‌بێت كه هێشتا خه‌واڵووه‌وه. شۆفێر به ئاماژه گرده‌كه نیشانی فه‌رمانده ده‌دات. فه‌رمانده سه‌ر به‌رز ده‌كاته‌وه و ده‌ڕوانێته مه‌ڕوماڵاته‌كه. پاشان فه‌رمانده داده‌به‌زێنه خواره‌وه. ئاوێكی نیوه‌وه‌ستاو له‌ژێر پرده‌كه‌دا لێره‌وله‌وێ گۆلاوی دروست كردووه. فه‌رمانده هه‌وڵ ده‌دات نه‌هێڵێت قاچی له‌سه‌ر گۆلاوه‌كان دابنێت. ده‌چێته سه‌ر به‌ردێكی ته‌خت و له‌به‌ر هه‌تاوه‌كه‌دا ده‌وه‌ستێت و ته‌ماشای سه‌ربازه‌كان ده‌كات له بن پرده تاریكه‌كه‌دا. دوو سه‌ربازه‌كه خه‌ریكی جێگركردنی ته‌نكییه‌كه‌ن له‌سه‌ر به‌رده‌ڵانه‌كه. یه‌كیان چووه‌ته سه‌ر ته‌نكییه‌كه و ده‌یه‌وێ په‌ته‌كه به شیشێكه‌وه توند بكات.\nفه‌رمانده جووڵه‌یه‌ك به خۆی ده‌كات، چونكه بۆقێك له نزیكییه‌وه خۆی هه‌ڵده‌دات.\nشۆفێر نیشان ده‌درێ كه پشتی داوه به جێبه‌كه‌وه و ده‌می داچه‌قیوه و چاوه‌كانی بچووك كردوونه‌ته‌وه. پیس گه‌رمایه‌تی. پاكه‌توشقارته‌یه‌ك به ده‌ستییه‌وه‌یه‌تی و دیاره تاقه‌تی نییه بیكێشێت. له دوایه‌وه پیره‌مێرد دیاره به چاوی به‌ستراوییه‌وه. دوو سه‌ربازه‌كه سه‌ر ده‌كه‌ونه‌وه و پیره‌مێرده‌كه له‌گه‌ڵ خۆیاندا ده‌به‌نه خواره‌وه. شۆفێر پاكه‌توشقارته‌به‌ده‌ست ده‌چێته جێبه‌كه‌وه و هه‌ڵی ده‌كاته‌وه و داده‌به‌زێته‌وه.\nدیمه‌نێك له‌وسه‌ری پرده‌كه‌وه نیشان ده‌درێ. كه له‌به‌ر تاركییه‌كه ته‌نیا فه‌رمانده دیاره. ئینجا پیره‌مێرد نیشان ده‌درێ، خستوویانه‌ته سه‌ر ته‌نكییه‌كه، په‌ته‌كه‌یش ده‌خه‌نه ملی و توندی ده‌كه‌ن، ڕێك له‌و كاته‌دا له‌وسه‌ری پرده‌كه‌وه ده‌درێنه به‌ر ده‌ستڕێژی گولله. فه‌رمانده و سه‌ربازه‌كان خۆیان ده‌كێشن به زه‌ویدا و یه‌كیان هاوار ده‌كات. به سكه‌خشكێ خۆیان دوور ده‌خه‌نه‌وه. فه‌رمانده نیشان ده‌درێ كه له ڕاكردندا به‌ناو گۆلاوه‌كاندا پانتۆڵه‌كه‌ی هه‌مووی ته‌ڕ بووه. له یه‌ك چركه‌دا یه‌ك له سه‌ربازه‌كان ده‌یه‌وێ بگه‌ڕێته‌وه، به نیازی ئه‌وه‌ی شه‌قێك له ته‌نكییه‌كه هه‌ڵبدات، به‌ڵام دیسان ته‌قه ده‌كرێت. چونكه له‌به‌ر ڕووناكییه‌كه‌یه. به په‌له ئه‌ویش ڕاده‌كات. سه‌ربازه‌كه‌ی تریش له دواوه دیاره كه قۆڵێ خوێناویی خۆی گرتووه و ڕاده‌كات. له‌ژێره‌وه وێنه‌یان ده‌گیردرێت كه به قه‌دپاڵی ته‌نیشت پرده‌كه‌دا هه‌ڵده‌گه‌ڕێن. ده‌نگی جێبه‌كه دێت. نه‌ختێكی دیاره. ده‌نگی جێبه‌كه و ده‌نگی ته‌قه تێكه‌ڵ ده‌بن. پاشان جێبه‌كه ده‌ڕوات و ته‌پوتۆز به‌رز ده‌بێته‌وه. كامێرا هه‌ر له شوێنی خۆیدایه. پاش كه‌مێك جێبێكی تر له‌و شوێنه‌دا ڕایده‌گرێت. نه‌خته‌نه‌خته كامێرا سه‌ر ده‌كه‌وێته سه‌ره‌وه، چه‌ند سه‌ربازێكی تر خۆیان هه‌ڵده‌ده‌نه جێبه‌كه‌وه و به شوێن جێبه‌كه‌ی تردا ده‌ڕۆن. نه‌خته‌نه‌خته له ته‌پوتۆزه‌كه‌دا وێنه‌ی پاكه‌تی شۆفێره‌كه ده‌رده‌كه‌وێت كه هه‌ڵپچڕاوه و كه‌وتووه. (دیاره ویستوویه‌تی جگه‌ره‌كه‌ی بكێشێ.)\nپیره‌مێرد قیت وه‌ستاوه و ملی به په‌ته‌كه‌وه. چه‌ند دیمه‌نێك به خێرایی نیشان ده‌ردێن. یه‌ك: پیره‌مێرد به شاخێكدا دێته خواره‌وه. تفه‌نگی له شانه. دوو: پیره‌مێرد به ده‌شتێكدا ده‌ڕوا. تفه‌نگی له شان نییه. سێ: ژنێك ده‌رگا له پیره‌مێرد ده‌كاته‌وه. بزه‌ی پیره‌مێرد. بزه‌ی ژنه‌كه. چوار: پیره‌مێرد ڕاكشاو، كتێب له‌سه‌ر سنگ خه‌وی لێ كه‌وتووه. پێنج: تاریكه و به له‌قه ده‌رگا ده‌كه‌نه‌وه. شه‌ش: یه‌ك-دوو زلله له پیره‌مێرد ده‌ردێت له‌ژێر ڕووناكیی تیژدا.\nپیره‌مێرد به وردی و كه‌مه‌كێك ملی ده‌جووڵێنێت. یان شانوباڵی ده‌جووڵێنێت، چونكه ماندوو بووه. هه‌ست ڕاده‌گرێت بزانێ كه‌سێك له‌و ناوه نییه، یان ده‌نگێك نایه؟\nشوانێك نه‌ختێك له دووریی پیره‌مێرده‌وه سواری كه‌ره‌كه‌ی بووه و به شیوه‌كه‌دا تێده‌په‌ڕێ. پاشان كه مه‌ڕوماڵات هه‌مووی ده‌گه‌نه ناو شیوه‌كه و ئاو ده‌خۆه‌وه، كامێرا به خێرایی به‌ره‌و ژێر پرده‌كه ده‌ڕوات و لای زاری پیره‌مێرده‌وه ڕایده‌گرێت، دیاره پێشتر هاواری كردووه و ده‌ستی كردووه به گریان و ئێستا به‌س به‌حاڵێك ده‌نگی ده‌ردێت، كه ده‌ڵێ: یارمه‌تی.\nپیره‌مێرد ته‌واو سست بووه و خه‌و گرتوویه‌تی. كامێرا ته‌نیا سه‌ری نیشان ده‌دا كه قاچی ده‌ترازێ و ده‌كه‌وێت. (ده‌نگی ته‌نكییه‌كه.) نه‌ختێك كامێرا له‌و تاركییه‌كه‌دا ده‌وه‌ستێت تا بۆقه‌كان ده‌ست ده‌كه‌ن به قیڕه‌قیڕ. ئێواره‌یه. (له‌وانه‌یه بینه‌ر لێره‌دا وا بزانێت فیلمه‌كه ته‌واو بووه.)\nهێشتا هه‌ر بن پرده تاریكه‌كه‌یه و قیڕه‌قیڕی بۆقه‌كان. ئینجا كامێرا ڕووناك و گه‌ش ده‌بێته‌وه و دیمه‌نكێك له چیاكان نیشان ده‌درێت. كه‌سێك هاوكاتی پیره‌مێرد به ده‌م بزه و خۆشییه‌وه به‌ره‌و پێشه‌وه ده‌ڕۆن. له دواوه تفه‌نگله‌شانه‌كان دیارن و ته‌ماشایان ده‌كه‌ن. كابرا ئاماژه‌یه‌ك بۆ پیره‌مێرد ده‌كات و پیره‌مێرد داده‌نیشێت. كامێرا له‌سه‌ر ڕووخساریه‌تی. نیشانه ده‌گرێته‌وه. ته‌قه ده‌كات. پاشان باڵنده‌یه‌ك نیشان ده‌درێ كه هه‌ڵده‌فڕێ و پیره‌مێرد ته‌ماشای ئاسمان ده‌كات به دوای فڕینی باڵنده‌كه‌دا. كابرا ده‌ست ده‌خاته سه‌ر شانی پیره‌مێرد و ده‌ڵێت:\n“لێره نابێ خه‌یاڵات هه‌ڵت گرێ.”\nبه‌ره‌و لای جه‌ماعه‌ت ده‌گه‌ڕێنه‌وه، كه باڵنده‌كه دیسان به‌سه‌ر سه‌ریاندا ده‌سووڕێته‌وه. پیره‌مێرد به‌ره‌و دواوه و ڕوو له ئاسمان ئاوڕ ده‌داته‌وه.\nقاسم سولێمانی دەکەوێتە نێوان بارزانی و مالیکییەوە\nڕۆژئاوای کوردستان پڕۆژەیەک دەداتە ڕوسیا


چەند سەرنج‌و ڕەخنەیەک لە “پڕۆژه” چاكسازییه‌كه‌ی گۆڕان – كولتور مه‌گه‌زین\n30/08/2019 6 min read0\n11/09/2015 1 min read0\n15/02/2016 4 min read0\nلە ١٥ ی شوباتی ٢٠١٦ دا بزوتنەوەی گۆڕان “پڕۆژەیەکی” چاکسازی خستەڕوو بەمەبەستی بەرەنگاربوونەوەی ئەو قەیرانە سیاسیی‌و دارایی‌و ئابورییانەی کە ماوەی چەند ساڵێکە بەرۆکی هەرێمی کوردستانیان گرتوە.\nبەگشتی “پڕۆژەکە” کۆمەڵێک خاڵی چاکی لەخۆگرتوە بەڵام وەک زۆربەی پڕۆژەو پۆلیسی (policy) لە کوردستان لە قاوغی داواکاری‌و شیعارات‌و ئامانج دەرنەچووەو نەگەیشتۆتە شتێک کە پێیبگوترێت پڕۆژە یان پۆلیسی. لەلایەکی دیکەوە “پڕۆژەکە”ی گۆڕان لەسەر هەندێک خاڵ وەستاوە کە زیاتر وەک ئاساییکردنەوەی بارودۆخی هەرێم دەکرا ناوزەدبکرێن نەک بکرێن بە بەشێک لە پڕۆژەی چاکسازی. لەم بابەتە هەوڵدەدەین، بەکورتی، لەسەر کورتهێنانەکانی “پڕۆژەکە”ی گۆڕان هەڵوەستەبکەین‌و هەندێک لە خاڵە بەهێزەکانیش دەستنیشانبکەین.\nلەسەرەتا “پڕۆژەکە” تاڕادەیەک بەباشی هۆکارەکانی پشت قەیرانەکانی هەرێمی دەستنیشانکردوە بەوەی کە هۆکاری سەرەکی لە دەستبەسەرداگرتنی چەند “حیزب‌و بنەماڵە‌و گروپ‌و باند” ێکدا بەسەر کەرتی ئابوری‌و بازرگانی هەرێمدا دەبینێت، لەگەڵ بێباکی‌و خەمساردی دەسەڵات لە هەنگاونان بۆ چارسەرکردنی بارودۆخەکە.١. لەبواری سیاسیدا “پڕۆژەکە” داوای “گەڕانەوەی سەرۆکی پەرلەمان‌و دەسبەکاربوونەوە‌و کاراکردنی رۆڵی پەرلەمان” دەکات. لەڕاستیدا ئەمە ناکرێت وەک چاکسازی تەماشابکرێت چونکە تەنیا بەشێکە لە ئاساییکردنەوەی بارودۆخێک کە بەئانقەست لەلایەن پارتی شێوێنراوە تاوەکو پرسە سەرەکییەکانی هەرێم لەبیربکرێن. بۆیە دەتوانین بڵێین کە گۆڕان کەوتۆتە ئەو تەڵەیەی کە پارتی بۆی داناوە ئەویش بە بینینی ئەم خاڵە وەک چاکسازی.\n“پڕۆژەکە” جەخت لەسەر “پرۆژە هاوبەشەکەی” یەکێتیی‌و گۆڕان‌و یەکگرتو و کۆمەڵ دەکات بەڵام مەعلوم نییە داخۆ، لانیکەم، یەکێتیی‌و یەکگرتو تا چەند پابەندن بەو پڕۆژەیە، بۆیە ناکرێت گۆڕان بەناوی ئەوانەوە قسەبکات بەڵکو دەیتوانی پێداگری خۆی لە پڕۆژەکەو هەوڵەکانی پەرلەمان نیشانبدات.\nلە پەیوەند بە حکومەت “پڕۆژەکە” پێشنیازی “هەڵسەنگاندنی ئەدای حکومەت” دەکات لەگەڵ “بڕیاران لەسەر وەرگرتنەوەی متمانە لە کابینەی هەشت” یان “گۆڕین‌و بچوککردنەوەو رێکخستنەوەی”. ئەم خاڵە، یەکەم، میکانیزمی هەڵسەنگاندنی حکومەتی دەستنیشانەکردوە، داخۆ پەرلەمانە یان لیژنەیەکی پێکهێنراو. ئەمە ڕاست پشتڕاستی ئەو خاڵە دەکات کە لەسەرەتا پەنجەمان لەسەر دانا، لاوازی پڕۆژەکە لە میکانیزم‌و شۆڕنەبوونەوە بۆ وردەکارییەکان. دووەم، ئیشکالیەت‌و دژبەیەکیەک لەم خاڵە بەدی دەکرێت. لەکاتێکدا پڕۆژەکە پێشنیازی وەرگرتنەوەی متمانە دەکات، لە هەمان کاتدا، پێشنیازی گۆڕین‌و بچوککردنەوەو ڕێکخستنەوە دەکات. ئەمەش نیشانەی ئەوەیە کە گۆڕان بەخۆی دڵنیانیە لەوەی کە ئەم کابینەیە دەبێت متمانەی لێبسێندرێتەوە یان بگۆڕدرێت یان بچوکبکرێتەوە یان ڕێکبخرێتەوە. دەبوایە پڕۆژەکە ڕونترو بەحەزمتر قسە لەسەر ئەم پرسە بکات.\n“سەربەخۆبونی دەسەڵاتی دادوەری‌و ڕێگرتن لە دەستوەردانی حیزبی” کراوە بە خاڵێکی دیکەی “پڕۆژەکە”، هاوکات داوای “هاوسەنگی پێگەی داواکاری گشتی‌و دەستەی نەزاهە‌و دیوانی چاودێری دارایی’ دەکات. ئەم خاڵە هەزارانجار لە میدیاکان، بە میدیاکانی گۆڕانیشەوە، لەلایەن پسپۆڕو شارەزاو چاودێران‌و ئەکادیمییەکان ئاماژەیپێکراوە. دەبوایە “پڕۆژەکە” خاڵ بە خاڵ میکانیزمەکانی چۆنییەتی سەربەخۆییکردنی دەسەڵاتی دادوەری‌و چۆنییەتی دەستبڕینی حیزبی دەستنیشانکردبا نەک تەنیا داوایەک دووبارەو چەندبارە بکاتەوە. ئەم کورتهێنانەی پڕۆژەکە لەسەر ئەو خاڵانەش جێبەجێدەبێت کە دواتر پڕۆژەکەدا هاتون وەک پرسی “شەراکەتی راستەقینە” و بەدامەزراوەییکردنی دامودەزگاکانی حکومەتی هەرێم‌و “نەهێشتنی شوێنەواری دوو ئیدارەیی”. “پڕۆژەکە” تۆزێک هەڵوەستەی لەسەر چۆنییەتی شەراکەتی ڕاستەقینە کردوە بەڵام پێمانناڵێت کە چۆن دامودەزگاکانی هەرێم بەدامەزراوەییدەکرێن‌و چۆن دەکرێت ئاسەواری دوو ئیدارەیی بنبڕبکەین.\nلە خاڵێکی دیکەدا “پڕۆژەکە” داوای “دەستبەجێ” جێبەجێکردنی “بڕیاری لامەرکەزییەتی پارێزگاکان” دەکات، بەڵام پێمانناڵێت کامە بڕیار، ئەمەش دیسان کورتهێنانی پڕۆژەکە لە وردەکارییدا نیشاندەدات.\n“پڕۆژەکە” دەڵێت “بۆ رێگرتن لە هەژمونی پاوانخوازی هەر حیزب‌و لایەنێکی سیاسی بەسەر پایتەختی هەرێمی کوردستاندا، پێویستە پاراستن‌و ئاسایشی هەولێرو دامەزراوەکانی بە هێزێکی پۆلیسی نیشتیمانی بسپێردرێت”. واچاکبوو کە تەنیا باس لە پاراستن‌و ئاسایشی هەولێر نەکرێت بەڵکو باس لە هەموو ئەو دامودەزگا بەناو نیشتیمانییانە بکرێت، کە لە ئەساسدا حزبین، وەک زانیاری‌و ئاسایشی سلێمانی. هاوکات “پڕۆژەکە” هیچ قسەی لەسەر چۆنییەتی دامەزراندن‌و ڕێکخستنی ئەو هێزەی “پۆلیسی نیشتیمانی” نەکردوە کە پێشنیازیکردوە. دەکرا لێرە پڕۆژەیەکی تۆکمەو پڕوردەکاری‌و پڕمیکانیزم، نەک هەر بۆ پۆلیس‌و ئاسایشی هەولێر، بەڵکو بۆ تەواوی پۆلیس‌و ئاسایش‌و هێزی پێشمەرگە بخرێتەڕوو.\nلەمەڕ پرسی ڕێفراندۆم “پڕۆژەکە” باشی بۆچووە کە ئەم پرسەی وەک “پرسێکی نیشتمانیی” نەک “حیزبی” ناساندوەو ئەرکی ئەنجامدانی سپاردوە بە پەرلەمان بەڵام دەکرا هەندێک وردەکاری‌و میکانیزم بخاتەڕوو.\nلەسەرەتای “پڕۆژەکە” ئاماژە بەوە کراوە کە وەزیری دارایی، لەسەرکارلادراو، پڕۆژەیەکی گشتگیری لەبواری دارایی گەڵاڵەکردبوو، ئەگەر دوورنەخرابایەوە، ئەوە لەوانەبوو بخرابایە بواری جێبەجێکردنەوە. ئەگەر ئەمە وابێت، من مەبەستم ئەوە نییە کە وانییە، بەڵام بۆ دەبێت پڕۆژە داراییەکەی گۆڕان دوابخرێت. لانیکەم دەبوایە ئاماژە بە هۆکاری دواخستنەکەی بدرێت.\nیەکێک لەو خاڵانەی کە دەبوایە پڕۆژەکە بە وردی‌و بەدرێژی هەڵوەستەی لەسەر کردبا دەستنیشانکردنی میکانیزمەکانی دووبارە نەبوونەوەی ئەوەیە کە لە “پڕۆژەکە” وەک ” تێکدانی دۆخی سیاسی‌و دیموکراتی هەرێمی کوردستان” ناوزەدکراوە. ڕاستە ئاماژە بەوەکراوە کە دەبێت “یاسایەک لە پەرلەمان دەربچێت بۆ تەحریم‌و تەجریمی هەنگاوێکی” لەو چەشنە بەڵام بەوردی پەنجە لەسەر ئەو جۆرە هەڵسوکەوتانە دانەنراوە، وەک ڕێگریکردن لە پەرلەمانتاران لە بازگەکان هەروەها شکاندنی حەرەمی پەرلەمان لەلایەن هێزە ئەمنییەکان. ئەم خاڵانە دەبوایە بەوردی سزاو میکانیزمەکانیان دەستنیشانکرابان.\nلەمەڕ “پەیوەندی نیشتمانی‌و نەتەوەیی‌و ناوچەیی” دیسان “پڕۆژەکە” لە وردەکاری‌و میکانیزمدا کورتیهێناوە. “پڕۆژەکە دەڵێت حکومەت دەبێت “ستراتیژێکی هاوبەشی کوردستانی” و “سەربەخۆ”ی هەبێت بۆ دروستکردنی پەیوەندی هاوسەنگ “لەگەڵ حکومەتی ناوەندو لایەنە هەرێمی‌و نێودەوڵەتییەکان.” دەبوایە پڕۆژەکە پێشنیازی لیژنەیەکی باڵا بکات بۆ داڕشتن‌و جێبەجێکردنی سیاسەتێکی لەو جۆرەو بەڕونی دەستنیشانیبکات کە لێژنەکە دەبێت لە کێ پێکبێت. کێشەی سەرەکی لەم پرسە ئەوەیە کە پارتی پۆستە سەرەکییەکانی کاروباری سیاسەتی دەرەوەی قۆرغکردوە کە بەگشتی لە هەموو وڵاتێک لە سەرۆک، سەرۆک وەزیران، وەزیری دەرەوە، وەزیری ناوخۆ، وەزیری بەرگری‌و بەرپرسی ئاسایشی نیشتیمانی، پێکدێت، کە هەموو ئەم پۆستانە لە حالی حازردا لەلایەن پارتی پڕکراونەتەوە. هەر پڕۆژەیەک لەم پەیوەندەدا دەستنیشانی ئەم خاڵە نەکات‌و داوای سەرلەنوێ داڕشتنەوەی نەکات‌و میکانیزمەکانی نەخاتەڕوو بەکەڵک نایەت.\nخاڵەکانی بەشی کۆتایی “پڕۆژەکە”، کە زیاتر بە پرسی نەوت‌و گازو داهاتەکانیانەوە پەیوندارن، وردترو تۆکمەترن بەڵام هێشتان لە دەستنیشانکردنی میکانیزمەکانی جێبەجێکردن‌و دەسەڵاتەکانی جێبەجێکار کورتیانهێناوە.\nبەکورتی، سەرەڕای ئەوەی کە “پڕۆژەکە”ی گۆڕان زۆر لە “پڕۆژەکە”ی حکومەت، کە تەنیا خۆی لە سیاستەی زگکوشین (austerity) دەبینێتەوە، زۆر دەوڵەمەنترە بەڵام ئەوەی نەک هەر لە بەرنامەو پڕۆژەکانی گۆڕان بەڵکو تەواوی حزبەکانی کوردستان بەدیدەکرێت ئەوەیە کە پڕۆژەو پۆلیسی لە داواکاری‌و ئامانجی سیاسی جیاناکرێنەوە. ئەوەی پڕۆژە و پۆلیسی لە شیعارات‌و ئامانج‌و داواکاری جیادەکاتەوە ئەوەیە کە پڕۆژە و پۆلیسی پڕن لە وردەکاری‌و چارەسەرو میکانیزم، کە “پڕۆژەکەی” گۆڕان تێیدا کورتیهێناوە.\nتێبینی کولتور مەگەزین ؛ خۆزگە پڕۆژەی چاکسازی گۆڕان واوەکانی خۆیانی دەگرتەوە. لەمەڕ چاکسازی لە یەک (و) و بەکردنی لەشوێنی خۆیدا بە دوو (وو )واو ! هەر کاتێک سیاسەت نەتوانێت لەساناترین ڕستەی نوسیندا چاکسازی بکات، لەپنتە کولتوریی و زمانەوانیەکاندا لەقەیراندا بێت، ئەوا لەپرسە گەورەکاندا دەکەوێتە تەڵەزگەوە . ئێمە وەک کولتور مەگەزین لەم پرسەدا تەنها ئەم قسەیەمان هەیە و ئەویتر بۆ کەسانی تایبەتمەند و سیاسی جیدی (گەر بوونی هەبێت) بەجێدەهێڵن !


بیرمەندێك: شەڕی داهاتووی عێراق شەڕی كوردەو عەرەبە لە كەركوك – basknet.org\nلە چەند رۆژی رابردوودا حەیدر عەبادی سەرۆك وزیرانی عێراق سەردانی فەڕەنسای كرد و لە كۆنگرەیەكی رۆژنامەوانیدا لەگەڵ ئیمانوێل ماكرون ریفراندۆمی باشووری كوردستانی رەد كردەوەو سەرۆكی فەڕەنساش بەڵێنی نێوەندیگیری نێوان هەرێم‌و بەغدای دا‌و نوسەرێكی عێراقیش ئاشكرایدەكات، شەڕی داهاتووی عێراق شەڕی نێوان كورد و عەرەب دەبێت.\nحەسەن عەلەوی نوسەر و بیریاری عێراقی رایدەگەیەنێت، لە ئێستاوە ئاماژەكان وەها نیشان دەدەن بەغدا بەو ناوبژییە پێشنیازكراوەی پاریس قایل نییەو ئەگەریش بخوازێت ئەو نێوەندگیریەی فەڕەنسا كاری پێبكرێت ئەوا دەبێت هەرێمی كوردستان ئەنجامەكانی ڕیفراندۆم ڕەت بكاتەوە، بەڵام تا ئێستا هەرێمی كوردستان هیچ شتێكی لەسەر ئەو داوایەی حكومەتی عێراق نەوتووە، هەر بۆیەشە وەك عەلەوی دەڵێت چاوەڕوان ناكرێت ئەو كۆبوونەوانەی باس دەكران ئەنجام بدرێن.\nئەو بیرمەندە عێراقییە ئاشكراشیدەكات، پێدەچێت عێراقیەكان بەرەو ڕووبەڕووبوونەوەو چارەسەری سەربازی بڕۆن‌و وڵاتانی ناوچەكەش پشتیوانی لەو هەنگاوە دەكەن لەو ڕوانگەیەوەی وەك دەڵێت لە ئێستادا بەغدا زۆر نەرمترە لەگەڵ قەیرانەكاندا بە بەراورد لەگەڵ هەڵوێستەكانی توركیاو ئێراندا، دەشڵێت شەڕی داهاتوو لە كەركوكەو بەڕاستیش ئەو شەڕە لە كەركوك ڕوودەدات.\nعەلەوی لەو بڕوایەدایە شەڕی داهاتوو لە عێراقدا شەڕی نەتەوەیی دەبێت لە نێوان كوردو عەرەبداو لەو شەڕەدا گەلی عەرەب لە عێراقدا دەبێتە لایەنێكی شەڕەكە نەك حكومەتی نێوەندی عێراق‌و دەشڵێت، زۆر جار لە وتووێژەكانیدا لەگەڵ بارزانی تاڵەبانیدا ئەو بابەتەی باسكردووە.\nعەلەوی دەشڵێت، ئەگەر جەلال تاڵەبانی لێرە بووایەو بەرپرس بووایە ئەوا ئەم دۆسێیانەو ئەم قەیرانانە بوونیان نەدەبوو، بەڵام غیابی مام جەلال وەها دەكات ئەم قەیرانانە بە چارەسەری سەربازی كۆتاییان پێبێت.\nدوای ئەوەی ئەمڕۆ چەند چەكدارێك لەشاری ئەهواز هێرشیان كردە سەر نمایشێكی سەربازی و بەدەیان كەس …


میدیای ئەمەریكا: ئیسرائیل هێرشەكەی سەر بنكەی ئەتۆمی نەتەنزی ئێرانی ئەنجامداوە\nوێنەی بنكەی ئەتۆمی نەتەنز\n2021-04-12 [07:28 AM]\nسەرچاوەیەکی میدیایی ئەمریکی ئاشکرایکرد، هێرشەکەی سەر بنکەی ئەتۆمی نەتەنزی ئێران ئیسرائیل ئەنجامی داوە و زیانێکی گەورەی بە بنکەکە گەیاندووە.\nچەند بەرپرسێکی هەواڵگریی ئەمریکا و ئیسرائیل کە نەیانویستووە ناویان ئاشکرا بکرێت ئاشكرایان كرد، ئیسرائیل هێرشە ئەلیکترۆنییەکەی سەر بنکەی ئەتۆمی نەتەنز ئێرانی ئەنجام داوە و زیانێكی زۆری پێگەیاندووە.\nسەرچاوەكە راشیگەیاند، هێرشەکە بووەهۆی تەقینەوەیەکی نێو بنکەکە کە سیستەمی ناوخۆیی بنکەکەی بەتەواوەتی وێرانکردووە کە بەرپرسە لە دابینکردنی وزە بە ئامێرەکانی سەنتەرفیوج کە لەژێر زەوی بنکەی نەتەنزدا جێگیرکراون.\nئەو بەرپرسە هەواڵگرییانە ئاشکراشیانکرد، هێرشە ئەلیکترۆنییەکەی ئیسرائیل بۆ سەر بنکەی ئەتۆمی نەتەنز هێندە زیانەکەی گەورە بووە کە ئێران لانیکەم پێویستی بە 9 مانگە تاوەکو بتوانێت چاکی بکاتەوە بە جۆرێك کە دەست بە کارەکانی بکات.\nلەلایەکی دیکەوە عەلی ئەکبەر ساڵحی، سەرۆکی رێکخراوی وزەی ئەتۆمی ئێران رایگەیاند، بە مافی خۆیان دەزانن تۆڵەی "هێرشەکە" بکەنەوە، ساڵحی، داوا لە کۆمەڵگەی نێودەوڵەتی و ئاژانسی نێودەوڵەتی وزەی ئەتۆم دەکات "رووبەڕووی هەوڵە تیرۆریستییەکان بۆ سەر بنکە ئەتۆمییەکان ببنەوە."


ئامارا چالاكی و روودانێن سالا 2019 ل ئاکرێ هاتنە به‌لاڤكرن | Evro News\nسه‌ره‌كى Facebook ئامارا چالاكی و روودانێن سالا 2019 ل ئاکرێ هاتنە به‌لاڤكرن\nئامارا چالاكی و روودانێن سالا 2019 ل ئاکرێ هاتنە به‌لاڤكرن\nئه‌ڤرۆ نیز، گوهدار سلێمان زێباری :\nسه‌باح زوهێر زێباری رێڤه‌به‌رێ راگه‌هاندنا رێڤه‌به‌ریا ساخله‌میا ئاكرێ ل كونگره‌یه‌كێ رۆژنامه‌ڤانیدا ئامار و چالاكی و رویدانێن سالا 2019ێ یێن رێڤه‌به‌ریا ساخله‌میا ئاكرێ به‌لاڤكرن و ب ڤی شێوه‌ی بوون:\nل سالا بوری دا ( 356702) كه‌سان سه‌ره‌دانا نه‌خوشخانه و بنگه‌ه و سه‌نته‌رێن ساخله‌میێ یێن ئاكرێ كرینه و ئه‌ڤ سه‌ره‌دانا نه‌خوشان (10%) ئاواره و په‌نابه‌ربووینه , هه‌روه‌سا (15289) نه‌خوشێن دومدرێژ ب شه‌كرێ سه‌ره‌دانا به‌شێ شه‌كرێ كرینه و (39260) نه‌خوش هاتینه نڤاندن و (447919) پشكنینێن جورا و جور هاتینه كرن , و (81) پشكنینێن وه‌ستانا دلی هاتینه كرن و (5244) نشته‌رگه‌ریێن جورا و جور هاتینه ئه‌نجامدان.\nسه‌بارات زارۆكبونێ ژی راگه‌هاند كۆ ( 6262) زارۆك ل قه‌زا ئاكرێ ژ دایك بووینه و (6218) زارۆك ب ساخله‌می ژ دایك بوونه و (44) زارۆكێن ژ دایك بووی مرینه و (2362) زارۆك ب رێكا نشته‌رگه‌ریێ په‌یدابووینه و (45) زارۆكێن جێمك ژ دایك بووینه .\nهه‌روه‌سا ل سالا بوری دا (292) حاله‌تێن رویدانێن هاتن و چوونێ رویداینه كو گه‌هاندینه نه‌خوشخانا هه‌وارهاتنێ ژ وان ژی ( 18) كه‌سان ب ڤان رویدانان گیانێ خوه ژ ده‌ست دایه , هه‌روه‌سا (8) حاله‌تێن خه‌ندقینێ هه‌بووینه و د سالا بوریدا (130) حاله‌تێن سوتنێ هه‌بووینه و كو (4 ) كه‌سان گیانێ خوه ژ ده‌ست دایه , ( 558) حاله‌تێن دویپشك و مارا هه‌بووینه و ( 1) حاله‌تێ مرنێ ب پێڤه‌دانا ماری هه‌بوویه و ب گشتی ل سالا بوریدا (582) كه‌سان گیانێ خوه ژ ده‌ست دایه .\nهه‌روه‌سا درێژیا كار و چالاكیێن مه‌دا د سالا بوریدا یه‌كا خوپاراستنا ساخله‌میێ دوو هه‌وێن ڤاكسیندانێ ئه‌نجامدانه و تیمێن زێراڤانیا ساخله‌میا ئاكرێ (7438) سه‌ره‌دان بۆ جهان كرینه ژ وان جها ژی (141 ) جه هاتینه گرتن و (63 ) جه ژی هاتینه سزادان ب كوژمێ پتر ( 14) ملیونان ,هه‌روه‌سا ل كار وچالاكێن مه دا ل سالا بوریدا ل دویف بریارا حكومه‌تێ یا گرێداری كلینیكێن نوژداری و ده‌رمانخان مه وه‌كو ساخله‌میا ئاكرێ چه‌ندین سه‌ره‌دان و دیفچون كرن ژ وان ژی مه شیا 23 جهان سزابده‌ین كو (13) جه ده‌رمانخانه بوون و (8 ) كلینیكێن نوژداری و ( 2 ) كوگه‌هێن هه‌لگرتنا ده‌رمانا بوون .\n76 queries in 0.774 seconds.


پێنج خوی كاریگەر بۆ فێرخوازانی زمانی ئینگلیزی - سێنتەری پەرەپێدان و زمان\nپێنج خوی كاریگەر بۆ فێرخوازانی زمانی ئینگلیزی\nئەو خوانە چین كە فێرخوازانی زمانی ئینگلیزی پێویستە پەیڕەوی بكەن بۆ ئەوەی بە ئامانجەكانیان بگەن؟ فێربونی زمانی ئینگلیزی یاخود هەر زمانێكی تر دەكرێت ببێتە سەركەشی و سەخت بێت بەڵام لەبەرامبەردا ئەزموونێکی بەرهەمداریشە. بۆ ئەوەی برەو بە خۆتبدەی پێویستە بڕێكی زۆر كات و ووزە بخەیتە گەڕ، لەگەڵ ئەوەشدا پێویستە پەرە بە خوی دروست بدەی.\nئەمانەی خوارەوە پێنج لەو خوانەن كە یارمەتی فێرخوازانیان داوە لە بەدەستهێنانی ئاواتەكانیان:\n١- پلان دابنێ بۆ فێربوون و ئامانجی شیاوت هەبێت\nبڕیاردان بۆ فێربونی زمانی ئینگلیزی، یاخود دووبارە دەستپێكردنەوەی خوێندن لە پۆلدا دوای ماوەیەكی زۆر دەكرێت بەتەواوەتی ماندوكەر و سەخت بێت. هەوڵبدە پلانی خوێندنی ئینگلیزیەكەت بە پێی خشتەیەكی ڕۆژانە بێت و ڕۆژێك لە هەفتەكەدا بەكاربهێنە بۆ ئەوەی تەنها پشت بەخۆت ببەستیت بۆ خوێندن و پێداچونەوەی وانەكان. ئەمە بە تایبەت كاتێك ڕاستە كە ئامانجی ڕاستەقینەت هەبێت، بۆ نمونە لەوانەیە بتەوێت فێری پێنج (My Study Life) بیت لە هەفتەیەكدا (ئەوە ئامانجێكی ڕاستەقینەیە)، بەڵام ئەگەر تۆ بڵێیت من دەبێت فێری نوسینی ئەكادیمی ببم بە تەواوەتی لە هەفتەیەكدا (ئەمە ئەفسانەییە) ناراستەقینەیە.\nئامۆژگاری: (My Study Life) ئەپلیكەیشنێكە كە بەكاردێت بۆ خوێندن. ئەم ئەپلیكەیشنە یارمەتیت دەدات بۆ ڕێكخشتنی خشتەی خوێندن، تەنانەت دەتوانیت بۆ ڕێكستنێ شتەكانی تری ڕۆژانەش بەكاریبهێنیت. کرتەبکە بۆ دابەزاندنی ئەپەکە.\n٢- وشە نوێیەكان بە ڕێگایەك تۆماربكە كە بتوانیت دواتر پێداچونەوەیان بۆ بكەیت\nكاتێك خەریكی خوێندنی بۆ فێربوونی زمانێك گرنگە ئەو وشانەی لەكاتی خوێندنی وانەكان دەیانبینیت لە مێشكتدا بمێنێتەوە، جا دەربارەی هەر بابەتێك بێت (بازاڕكردن، مۆسیقا، خێزان). وا باشە وشەکان بە پێی بابەتەكان ڕێكبخرێن. زۆر ڕێگە هەیە بۆ تۆماركردنی وشەكان، بۆ نموونە نووسینی وشە لەسەر كارت، نەخشە یاخود بەكارهێنانی خشەتەک بۆ فێربوونی وشەكان، ڕێگەی جیاواز بەكاربهێنە و بزانە کە كامیان گونجاوە بۆت، لەگەڵ ئەوەشدا پێویستە ئەو تێبینیانەی بۆ وشەكان دەینووسیت (شێوە و بەكارهێنان و چۆنیەتی خوێندنەوەی دەنگەكان) لە خۆی بگرێت. بەڵام دڵنیابە فەرهەنگێكی باش بەكاربهێنیت بۆ وەرگێڕانی وشەكان.\nئامۆژگاری: بەكارهێنانی موبایلەكەت شتێكی باشە بۆ تۆماركردنی ئەو وشانەی دەتەوێت فێریان ببیت. جگە لەوە دەكرێت ئینتەرنێت بەكاربهێنیت و ئەكاونت دروست بكەیت و (Glogster)بەکاربێنیت بۆ ئەپلۆدکردنی ئەو بابەتانەی ڕۆژانە فێریان دەبیت وەك (ڤیدیۆ، وێنە و ئەو وانانەەی مامۆستا لەسەر تەختەكە دەینووسێت).\n٣- پێداچونەوە بە وانەکان و تێبینیەکانتدا بکەوە ناو بەناو\nبۆ ئەوەی سەركەوتوو بیت لە فێربوونی وشەی نوێ و بابەتە ڕێزمانیەكان، پێویستە پێداچونەوە بە وانەكانت بكەیتەوە یا پشت بە خۆت ببەستیت بۆ خوێندن بەشێوەیەكی بەردەوام. بەو تێبینیانە دا بچۆوە كە لە وانەیێكی تایبەتدا نوسیووتە و هەوڵی ئەوە بدە كە هەندێ یا هەموو ئەو خاڵە زمانەوانی و ڕێزمانیانە فێربیت كە گرنگن ( لەبیرت بێت كە ئامانجەكەت ڕاستەقینە بێت). دوای ئەوە لەسەر پەڕەیێكی سپی ڕاهێنان بكە بۆ ئەوەی بزانیت تا چەند دەتوانیت ئەو زانیاریانەت بەبیربێتەوە، ئەو كردارە دووبارە بكەوە تاوەكو دڵنیابیتەوە كە بە تەواوەتی هەموو زانیاریەكانت وەرگرتوە كە لە سەرەتاوە پلانت بۆ داناوە .\nئامۆژگاری: هەندێ لە فێرخوازان سود لە دروستكردنی كارتی بچوك وەردەگرن لە ڕێگەی موبایلەكانیانەوە. Quizlet و GoConqr دوو ئەپلیكەیشنن. كە یارمەتیت دەدەن لە كۆكردنەوەی وانەكان لە شوێنێك. تەنانەت دەتوانیت نەخشەی وشەكاری تایبەت بە بابەتێك دروست بكەیت.\n٤- چالاك بە و كۆنتڕۆڵی فێربوونی خۆت بكە\nلە كاتی خوێندنی وانەکان لە ناو پۆلدا زۆرترین بەشداری بكە. خۆت ڕابهێنە بۆ بەكارهێنانی ئەو زمان و ڕێزمانەی كە مامۆستا لە وانەكان پێشكەشی دەكات. هەڵەكردن لە كرداری فێربووندا شتێكی باوە، كەواتە با ترسان لە هەڵەكردن نەتوەستێنێت. كەسێكی چالاك و دیاربە نەك نادیار؛ لەڕێگەی مامۆستاكەتەوە خاڵە بەهێز و لاوازەكانی خۆت بدۆزەوە; پرسیار لە هاوپۆلەكانت بكە دەربارەی ڕەوانبێژی خۆت؛ یانەیەکی قسەكردنی زمانی ئینگلیزی دروست بكەن بۆ ئەوەی لەدوای وانەكان خەریكی ڕاهێنانی ئینگلیزیەكەتان بن. ئەگەر چالاك بیت و كۆنتڕۆڵی فێربوونی خۆت بكەیت، بە زوترین كات ئەنجامەكەی دەبینیت.\nئامۆژگاری: كۆمەڵەێكی زۆر ئەپلیكەیشنی تایبەت بە قسەكردن بەردەستن بۆ ئەوەی لەگەڵ قسەكەرە ئینگلیزەكان لە پەیوەندی دابیت، بەڵام باشترین ئەپلیكەیشن تا ئێستا بریتیە لە HelloTalk. ئەم ئەپلیكەیشنە یارمەتیدەر لە بەکارهێنانی کارامەیەکانی زمانی ئینگلیزیت لە دەرەوەی پۆلدا .\n٥- بابەتی سەرنج ڕاكێشی ئینگلیزی بدۆزەوە بۆ سەیركردن و خوێندنەوە و گوێگرتن\nبۆ ئەوەی سەركەوتوو بیت لە فێربوونی زمانی ئینگلیزی، پێویستە تا بۆت بكرێت بخوێنیت و بخوێنیتەوە. لەگەڵ ئەوەشدا گرنگە كە دڵنیابیت كە ئەو بابەتانە بابەتی دڵخوازی خۆتن. خۆت وا ڕابهێنە كە ئەو بەرنامە و فیلم و گۆرانیانەی گوێی بۆ دەگریت و ئەو كتێب و گۆڤارانەی دەیخوێنیتەوە بە زمانی ئینگلیزی بێت. زمانی ئینگلیزی زمانێكی جیهانیە و دەرفەتی گوێگرتن و خوێندنەوە بە زمانی ئینگلیزی بێسنورە.\nئامۆژگاری: YouTube سەرچاوەیەكی خۆڕایی و بێسنورە بۆ ئەو ڤیدیۆیانەی بە زمانی ئینگلیزین. ڕێگەیەكی باشە بۆ سەیركردنی ڤیدیۆكانی British Council's YouTube channel.\nوەرگێڕانی: جوتیار جلال حسن\nدەرچووی بەشی زمانی ئینگلیزی


رۆژی 31ی ئاب چی روویدا؟\nئەمڕۆ ٢٣ ساڵ بەسەر ڕووداوی ٣١ی ئابی ١٩٩٦ە تێپەر دەكات كە بەهۆی شەڕی نێوان یەكێتی و پارتییەوە، سەرباز و دەبابەكانی حكومەتی بەعس گەرانەوە شاری هەولێر و ئەوەش بووە روداوێكی پڕ لە كارەسات بۆ هەرێمی كوردستان و بە تایبەتیش پارتی دیموكراتی كوردستان.\nهەرچەندە لە ساڵی ١٩٩١وە حكومەتی بەعس نەیدەتوانی بگەڕێتەوە ناوچەكانی هەرێمی كوردستان بەهۆی ئەوەی بە بڕیارێكی نێودەوڵەتی فڕینی فرۆكە هێزی ئاسمانی لەسەر هەرێمی كوردستان قەدەغە كرا بوو.\nلە ٣١ی ئابی ئەو ساڵەدا پارتی بۆ دەركردنی هێزەكانی یەكێتی نیشتیمانی كوردستان لە هەولێر و ناوچەكانی بادینان رێكەوتنی لەگەڵ حكومەتی بەعس كرد و دەبابە و سەربازی عێراقی هاتنە ناو شاری هەولێر و یەكێتی لەو شارە دەركرا.\nئەو شەڕە ناوخۆییەی لە باشوری كوردستان لە ساڵی ١٩٩٤ دەستی پێكرد، زۆرینەی لایەنەكانی هەرێمی كوردستان رووبەڕوی شەری ناوخۆ بونەوە و بونە بەشێك لەو شەڕە بە شێوەیەك هەریەكە لە حزبەكانی یەكێتی و پارتی و بزوتنەوەی ئیسلامی و سۆسیالیست و پەكەكە و زەحمەتكێشان و كۆمۆنیستەكان و سەرجەم ئەو حزبانەی كە لە هەریمی كوردستاندا چەكداریان هەبوو بونە بەشێك لە شەڕەكە جا ئیتر بە راستەوخۆ بێت یان بە ناراستەوخۆ.\nڕۆژی ٣-٦-١٩٩٤مام جەلال تاڵەبانی، سكرتێری گشتی یەكێتی یەكلایەنە ئاگربەستی ڕاگەیاند، بەڵام لەو كاتەدا پارتی هێرشی كردە سەر چەند ناوچەیەكی وەك قەڵادزێ و هەڵەبجە و سەید سادق\nسەرەتای مانگی ئایاری ساڵی ١٩٩٤ شەڕی ناوخۆی نێوان یەكێتیی نیشتمانیی كوردستان و پارتی دیموكراتی كوردستان لە ڕانیە دەستیپێكرد و پاشان هەموو باشوری كوردستانی گرتەوە، بارەگاكانی یەكێتی لە دهۆك و پارتی لە سلێمانی گیران هەرچەندە لەسەرەتای شەڕەكەدا هەریەكە لە مام جەلال تاڵەبانی و مەسعود بارزانی بانگەوازی ئاشتیان كرد، بەڵام ئەو بانگەوازیە نەیتوانی بەر لە ئاگری شەڕەكە بگرێت و لە رۆژی ١٥ی مانگی ئایار شەر گەیشتە ناو شاری هەولێر.\nڕۆژی ٣-٦-١٩٩٤مام جەلال تاڵەبانی، سكرتێری گشتی یەكێتی یەكلایەنە ئاگربەستی ڕاگەیاند، بەڵام لەو كاتەدا پارتی هێرشی كردە سەر چەند ناوچەیەكی وەك قەڵادزێ و هەڵەبجە و سەید سادق بۆیە بانگەوازیەكەی سودی نەبوو جارێكیتر شەر دەستی پێكردەوە.\nڕۆژی ١٥-١- ١٩٩٥هێزەكانی یەكێتی شاری هەولێریان گرت و شەڕەكە بەوجۆرە درێژەی هەبوو، تا لە ٩- ٨- ١٩٩٥ هەردوو مەكتەبی سیاسیی یەكێتیی و پارتی بە چاودێریی ئەمریكا لە دبلن-ی پایتەختی ئیرلەندا كۆبوونەوە، بەڵام سەركەوتوو نەبوون و نەیانتوانی رێكەوتن یان وەستاندنی شەر جێبەجێ بكەن.\nبەر لە ٣١ی ئاب چی رویدا؟\nلە مانگی تەموزی ساڵی ١٩٩٦دا هێزێكی سوپای پاسدارانی ئێران لە چیای هەیبەت سوڵتانەوە هێرشیانكردە سەر بارەگاكانی حزبی دیموكراتی كوردستانی ئێران، ئەمەش بووە خاڵی بەهێزی پارتی بۆ ئەوەی وەك بەهانەیەك بۆ رێكەوتن لەگەڵ سوپای عێراقی ئەنجام بدات.\nلەو كاتەدا توركیا ئەگەرچی هاوپەیمانێكی رانەگەیەندراوی پارتی بوو، بەڵام هیچ هاوكاریەكی راستەوخۆی پارتی نەكرد بۆیە لە رۆژی ١٨ی مانگی ئابی ١٩٩٦دا یەكێتی سەفین و شەقڵاوەی گرت و لە سەری ڕەش نزیكبووەوە، لەوكاتەدا پارتی كەمتر لە یەک لەسەر سێی باشوری كوردستانی بەدەستەوەمابوو.\nبارزانی لە نامەكەدا دەڵێت "بەڕێز جەنابی سەرۆك، ئێوە بە ژیریی خۆتان بیر لە دەستێوەردانی ئێرانییەكان لە كاروباری عێراق بكەنەوە"\nبۆیە دوای ئەو وادەیە و لە ڕۆژی ٢٢ی ئاب، مەسعود بارزانی، نامەیەكی ئاراستەی سەدام حسێن، سەرۆكی حكومەتی بەعسی عێراق دەكات و داوای كۆبوونەوەی لێدەكات.\nبارزانی لە نامەكەدا دەڵێت "بەڕێز جەنابی سەرۆك، ئێوە بە ژیریی خۆتان بیر لە دەستێوەردانی ئێرانییەكان لە كاروباری عێراق بكەنەوە".\nئەو رێكەوتنەی پارتی لەگەڵ سەدام حسێن كردی بە شێوەیەك بوو كە هێزەكانی بەعس یەكێتی لە سنوری هەولێر بكەنە دەرەوە و هاوكات دەستكراوەبن لەوەی هێرش بكەنە سەر حزبە ئۆپۆزسیۆنەكانی عێراق كە لە هەرێمی كوردستاندا بارەگایان هەبوو.\nرۆژی ٣١ی ئاب\nبەیانیەكی وەك ئەمڕۆ هێزەكانی سوپای بەعس لە كەركوك و موسڵەوە بەرەو شاری هەولێر جوڵەیان پێكرا، یەكەمین هێرش لە نزیك گوێڕ ئەنجام دراو بە هۆی بونی تانكێكی زۆر كە ژمارەیان ١٥٠دانە بوو هیزەكانی یەكیتی رووبەروی یەكەمین شكست بوونەوە.\nئەو هێزانەی بەعس كە بەشداریان كردبوو٣٠ هەزار سەرباز بوون، ئەوەش بووە سەرەتای شكستی یەكێتی لە شارەكە و لەبەر ئەوەی هێڵی یەكەمی شەڕی تێك شكانی بەخۆیەوە بینی\nئەو هێزانەی بەعس كە بەشداریان كردبوو ٣٠هەزار سەرباز بوون، ئەوەش بووە سەرەتای شكستی یەكێتی لە شارەكە و لەبەر ئەوەی هێڵی یەكەمی شەڕی تێك شكانی بەخۆیەوە بینی بۆیە زۆر بە ئاسانی دەبابەكانی بەعس گەیشتنە بەردەم بینای پەرلەمانی كوردستان و لە ماوەی ١٠رۆژدا یەكێتی لە سنوری سلێمانیش دەکشێتەوە هەرچەندە هێزەكەی بەعس بە گوێرەی رێكەوتنەكە دەبوو تا هەولێر بڕوات، بەڵام هێزەكانی پارتی تا سنوری سلێمانیش هاتن.\nدوای مانگێك لە ڕووداوەكانی ٣١ی ئاب، هێزەكانی یەكێتی دژە هێرشیان دەستپێكرد و شاری سلێمانییان گرت و نزیكی هەولێریش بوونەوە، بەڵام لەلایەن ڕژێمی بەعسەوە هەڕەشە لە یەكێتی دەكرێت، ئەگەر لەوە زیاتر پێشڕەویی بكەن، هێزەكانیان لە بەرژەوەندیی پارتی دەستێوەردان دەكەن، بۆیە یەكێتی بەولاترەوە هێرشی نەكرد ئەگەرچی شەڕ بەردەوامی هەبوو.\nئەوە جگە لەوەی لە دوای بەهێزبونەوەی پارتی لە سنورەكانی هەولێر و بادینان توركیاش بڕیاریدا كە پشتیوانی ئەو حزبە بكاتەوە و بۆ رێگریكردن لە پێشرەوی زیاتری یەكێتی لە چەند شوێنێك بۆردومانی هێزەكانی یەكێتی كرد.


دۆسێ – پەڕە 47 – Knwe.org\nسەرەکی » دۆسێ (پەڕە 47)\nئیسرائیل بۆ ئەسەد: ئێرانییەكان دەربكە\n17/05/2018\tدۆسێ, ره‌وته‌كان سەرنج جێ بهێڵە\nئەفیگدۆر لیبرمان وەزیری بەرگری ئیسرائیل، داوا لە سەرۆكی سوریا دەكات، كۆتایی بە بوونی سەربازیی ئێران بهێنێت لە وڵاتەكەی، ئەمەش لە كاتێكدا ئیسرائیل زنجیرەیەك هێرشی لەنێو سوریادا ئەنجامدا كە بە گوتەی خۆی پێگەكانی ئێرانی لەنێو وڵاتەكەدا كردۆتەوە ئامانج. لە یەكەم كاردانەوەی تاران لەدوای هێرشەكان، ئێران «دەستدرێژییەكانی» بە پێشێلكاریی بۆسەر سەروەری خاكی سوریا لەقەڵەمدا و رایگەیاندبوو كە بە مافی خۆی دادەنێت، بەرگری ...\nقاهیرە ناڕەزایی بەرانبەر بە مۆسكۆ دەردەبڕێت، دوای ئەوەی كەناڵی (روسیا الیوم) راپرسییەك لەسەر ئینتەرنێت سەبارەت بە ناوچەیەكی جێ ناكۆك لەنێوان میسر و سوداندا ئەنجام دەدات. كەناڵی (روسیا الیوم) كە كەناڵێكی رەسمی وڵاتەكەیە، لە پێگەی خۆیەوە لەسەر تۆڕی ئینتەرنێت، پرسیاری كردبوو سەبارەت بەوەی كە ناوچەی حەلایب (دەكەوێتە نزیك دەریای سور و ناوچەیەكی دەوڵەمەندە بە كانزاكان) سەر بە میسرە یان سودان. ناڕەزایی ...\nسعودیە لە مساڵدا 17 هەزار یەمەنی دیپۆرتكردۆتەوە\nدەسەڵاتدارانی سعودیە، 17 هەزار كۆچبەری یەمەنی لەمساڵدا رەوانەی وڵاتەكەیان دەكەنەوە، ئەمەش بە گوتەی رێكخراوی نێودەوڵەتی بۆ كۆچ كە ترسی هەیە 700 هەزار یەمەنی تر لەو وڵاتەوە رەوانەی یەمەن بكرێنەوە وێڕای رەوشی نالەباری وڵاتەكە بەهۆی جەنگەوە. بۆ كەمكردنەوەی كرێكارانی نایاسایی، ریاز سزای دارایی بەسەر كۆچبەرەكاندا دەسەپێنێت و هەندێك جاریش ئەو سزایە دەگاتە ئاستی زیندانی، بە تایبەت بۆ ئەوانەی بەڵگەنامەی مانەوەیان نییە. ...\nکوێت و فلیپین ناكۆكییەكانیان چارەسەر دەكەن\nبۆ كۆتایی هێنان بە ناكۆكییەكانی نێوانیان لەسەر چۆنیەتی مامەڵكردن لە گەڵ ئەو كرێكارانەی لە ماڵەكاندا كاردەكەن لە وڵاتانی كەنداو، كوەیت و فلیپین رێكەوتنێك ئیمزا دەكەن. سەباح خالید حەمەد ئال سوباح وەزیری دەرەوەی كوەیت لە كۆنفرانسێكی رۆژنامەوانی هاوبەش لەگەڵ پیتەر كایتانۆ وەزیری دەرەوەی فلیپین، رایگەیاند:»رێكەوتنێك بۆ كارپێكردنی كارگوزارانی ماڵان لەنێوان هەردوو وڵاتدا ئیمزاكرا». لای خۆیەوە، كایتانۆ رایگەیاندبوو، فلیپین باڵێوزێكی نوێ لە ...\n14/05/2018\tدۆسێ, ره‌وته‌كان سەرنج جێ بهێڵە\nحزبی گەلی كۆماری، گەورەترین حزبی ئۆپۆزسیۆن لە توركیا، كاندیدی خۆی بۆ ركابەریی رجەب تەیب ئەردۆغان سەرۆكی ئێستای توركیا لە هەڵبژاردنە پێشوەختەكەی مانگی حوزەیرانی داهاتوو، دەستنیشان دەكات. لە سەرەتای مانگی ئەیاری 2018، موحەرەم ئینجە كە ئاراستەیەكی سكۆلاریزمی هەیە، لەلایەن ئەو حزبەی ئۆپۆزسیۆنی توركیاوە كاندید كرا بۆ پێشبڕكێی سەرۆكایەتی لە دژی سەرۆكی ئێستا كە لە ساڵی 2002دا لە پۆستی سەرۆك وەزیرانی وڵاتەكەدا ...\nترەمپ رێكەوتنە ئەتۆمییەكەی لەگەڵ ئێراندا هەڵوەشاندەوە\nوەزارەتی خەزێنەی ئەمریكایی، وردەكاریی ئەو سزایانەی ئاشكرا دەكات كە ئیدارەی ئەمریكایی سەرلەنوێ بەسەر ئێرانیدا دەسەپێنێت، دوای ئەوەی دۆناڵد ترەمپ سەرۆكی ئەمریكا بەشێوەیەكی تاكلایەنە رێكەوتنە ئەتۆمییەكەی لەگەڵ ئێراندا هەڵوەشاندەوە. وەزارەتەكە، مۆڵەتی سێ بۆ شەش مانگی بۆ كۆمپانیا و بانكەكان داناوە تا وابەستە بازرگانییەكانیان لەگەڵ ئێراندا هەڵبوەشێننەوە. هۆشداریشی دابووە كۆمپانیا ئەوروپاییەكان كە رووبەڕبووی سزا دەبنەوە گەر بەردەوامبن لە پەیوەندییە بازرگانییەكانیان لەگەڵ وئێران. ...\nكاندیدێكی سەرۆكایەتی توركیا: دەبێت ئاوارەكانی سوریا بگەڕێنەوە وڵاتەكەیان\nمیراڵ ئەقشنەر سەركردەی حزبی «ئیێ» (چاك)ی توركیا كە یەكێكە لە حزبە نوێیەكان و لە چوارچێوەی ئۆپۆزسیۆنی ئەو وڵاتەدایە، بەڵێن دەدات گەر لە هەڵبژاردنی سەرۆكایەتی 24ی حوزەیرانی داهاتوو بردنەوە بەدەستبهێنێت، پەنابەرانی سوریا بۆ وڵاتەكەیان دەگێڕێتەوە، بەڵێنەكانی حزبی گەلی كۆماریشی لەو بارەیەوە لە هەڵبژاردنی پێشوودا وەبیردێنێتەوە. ئەقسنەر لە میانی وتارێكی بۆ لایەنگرانی حزبەكەی لە ولایەتی مێرسین لە باشووی توركیا (شارێكی كوردستانی باكوورە) ...\nرێوشوێنه كرده‌ییه‌كانی چاره‌سه‌ركردنی كێشه‌كانی سنوری ناوخۆیی له عیراقدا\n11/05/2018\tدۆسێ سەرنج جێ بهێڵە\nد. رێبین محه‌مه‌د سۆفی* به‌شی دووه‌م له‌به‌ر رۆشنایی بڕیاری ژماره 358ی ساڵی 2011ی چل و حه‌وته‌مین دانیشتنی ئاسایی ئه‌نجومه‌نی وه‌زیران له 27ی ئه‌یلولی ساڵی 2011 ده‌رباره‌ی راسپاردنی لیژنه‌ی جێبه‌جێ كردنی مادده‌ی 140 ی ده‌ستوری كۆماری عیراق به پێشكه‌ش كردنی راپۆرتێكی گشتگیر به هاوكاریی نوێنه‌رانی وه‌زاره‌ت و لایه‌نه په‌یوه‌ندیداره‌كانی ئه‌میندارێتیی گشتیی ئه‌نجومه‌نی وه‌زیران و وه‌زاره‌ته‌كانی به‌رگری و ناوخۆو نه‌وت و دارایی ...\nئاستی ھەماھەنگی کارگێڕییانە لە نێوان پەرلەمانی هەرێمی کوردستان و پەرلەمانی عێراقی فیدراڵ\nچاوان یاسین ئەحمەد بەشی یەکەم (چوارچێوەی تیۆریانە) دیاردەی رامیاری لەگەڵ گەشەو پەرەسەندنیدا گەلێک چەمک و زاراوەی گرنگ و بنەڕەتی ھێناوەتە ناو ژیانی رامیاری بەگشتی و پرۆسەی رامیاری بە تایبەتی، لەو چەمکانەش کە جێی ئاخاوتن و توێژینەوەی ئەم توێژینەوەیەن، بریتین لە چەمکەکانی (پەرلەمان و فیدراڵ) بەم شێوەیە ئەم دوو چەمکە وەک زۆرێک لەچەمکە بنەڕەتییەکانی تری دونیای رامیاری و دیاردەو پێکھاتەکانی و ...\nهۆكاره‌كانی ده‌ستپێك و شكستی ڕاپه‌ڕینی كه‌ركووك له ساڵی 1991\nپ.ی.د.پشكۆ حەمه‌تاهیر ئاغجه‌له‌ری فاكته‌ره ناوه‌كیه‌كان (ناوخۆییه‌كان): هۆكاره‌ناوه‌كییه‌كان خاڵێكی سه‌ره‌كی بووه له ڕاپه‌رینی به‌هاری ساڵی 1991 دا، له‌گرنگترین ئه‌و فاكته‌رانه‌ش ئه‌مانه: (1) به‌عه‌ره‌بكردنی كه‌ركووك به‌عه‌ره‌بكردنی كه‌ركووك یه‌كێكه له‌و سیاسه‌تانه‌ی كه حكومه‌تی نێوه‌ندی عێراق، له‌سه‌رده‌مه جیاجیاكاندا پیاده‌یكردووه به‌مه‌به‌ستی سڕینه‌وه‌ی مۆركی نه‌ته‌وه‌یی كوردی كه‌ركووك و جوگرافیاكه‌ی، بۆیه به‌عه‌ره‌بكردن دیارترین سیاسه‌تی راگه‌یاندراوی حكومه‌تی عێراق بووه بۆ له نێوبردنی كورد له كه‌ركووك و سڕینه‌وه‌ی هه‌موو ...\nلاپەرە 47 لە 65« سەرەتا...203040«4546474849\t»\t5060...کۆتا »


دۆناڵد تره‌مپ: من نەوتم خۆش دەوێت\nپێش 3 هەفتە 282 جار خوێنراوەتەوە\nدۆناڵد ترەمپ سەرۆكی ویلایەتە یەكگرتووەكانی ئەمریكا ڕایگەیاند: پەیوەندییەكانمان لەگەڵ سەركۆماری توركیا باشە و جەختی لەوەشكردەوە كە نەوتی خۆش دەوێت.\nدۆناڵد ترەمپ لە كۆنگرەیەكی رۆژنامەوانیدا لەبارەی سەردانی سەرۆك كۆماری توركیا بۆ ئەمریكا رایگەیاند پەیوەندییەكانمان لەگەڵ رەجەب تەیب ئەردۆغان باشە و ئەو رێككەوتنەش كە بەم دواییانە لەبارەی سووریاوە واژوومانكردووە بەشێوەیەكی زۆر باش جێبەجێ دەكرێت.\nسەرۆكی ئەمریكا جەختی كردەوە لەسەر ئەوەی خواستی هەیە سەربازانی وڵاتەكەی لە سووریا بگەڕێنێتەوە ئەمریكا و وتی با لایەنەكانی دیكە چاودێری سنووری توركیا و سووریا بكەن، ئێمە وەكو ئەمریكا توانیومانە كێڵگە نەوتییەكان بپارێزین و من نەوتم خۆش دەوێت.\nهەروەها ترەمپ ئەو هەوڵانەی كە بۆ لابردنی لە دەسەڵات خراونەتەگەڕ بە ناڕەوا وەسف كرد و وتی ناتوانن سەرۆكێك لە دەسەڵات لابەرن كە هیچ هەڵەیەكی نەكردووە.\nسۆران عومه‌ر: حکومەتی هه‌رێم پێنەدانی موچەی ئەم سێ مانگە دەخاتە ئەستۆی عێراق\nنێچیرڤان بارزانی: سیستمی ئیداری عێراق ده‌بێ پێداچوونه‌وه‌ی پێدا بكرێت\nچه‌ندین زانیاری له‌باره‌ی ڕادیۆی كوردیی به‌غدا\nفرۆکە جەنگییەکانی تورکیا سنوری سێ شارۆچكه‌ی پارێزگای هەولێریان بۆردومانکرد\nنه‌ته‌وه‌یه‌كگرتووه‌كان ره‌خنه‌ی له بڕیاری ئه‌مریكا له باره‌ی یه‌كه نیشته‌جێبوونه‌كانی جوله‌كه گرت\nلێكۆڵینه‌وه‌یه‌ك: سه‌رۆكی پێشووتری توركیا له‌سه‌ر پرسی كورد، كوژراوه\nسه‌رۆكی نه‌مسا: نابێ وه‌ك بیانیی له مسوڵمانانی وڵاته‌كه‌مان بڕوانین\nئه‌مریكا هه‌ڕه‌شه‌ی سزادانی میسر ده‌كات ئه‌گه‌ر فڕۆكه‌ی ڕووسی بكڕێت\nتره‌مپ بۆ كیم جۆنگ: ده‌بێت به‌خێراپی كاربكه‌یت\nجیهان.. له هه‌ر 24 چركه‌یه‌كدا كه‌سێك به رووداوی هاتوچۆ گیانله‌ده‌ستده‌دات\nكۆمپانیای نیسان 450 هه‌زار ئۆتۆمبێل له ئه‌مریكا ده‌كشێنێته‌وه\nنێجیریا.. لافاو ٤٠ هه‌زار كه‌سی ئاواره كردووه\nتورکیا بەکارهێنانی سیستمی ئێس 400 دەستپێدەکات


پەرەسەندنی ترس‌و دڵەڕاوکێی کاربەدەستانی ڕێژیم\nڕەزا محەممەدئەمینی 8 / 2 / 2018\nلە بەرەبەری ساڵوەگەڕی سەرکەوتنی شۆڕشی گەلانی ئێران و هاتنەسەرکاری رێژیمی دژی گەلیی کۆماری ئیسلامی، کاربەدەست و دەمڕاستەکانی سەرەوەی ئەو ڕێژیمە، بەتەواوی ترسیان ڕێنیشتووە و زۆر بە پەرۆشەوە دەڕواننە داهاتووی خۆیان‌و نیزامە دواکەوتووەکەیان. چەند ڕۆژ لەمەوبەر نامەی سەرئاوەڵەی مەهدی کەڕووبی بۆ خامنەیی ڕێبەری کۆماری ئیسلامی لە تۆڕە کۆمەڵایەتییەکاندا بڵاو کرایەوە کە لەودا ناوبراو ڕەخنەی توندی لە خامنەیی گرتبوو و داوای لێکردبوو بەرپرسیایەتیی سێ دەیە نەهامەتی و سیاسەتە شکستخواردوەکانی نیزام وەئەستۆ بگرێ. دوابەدوای بڵاوبوونەوەی ئەو نامە توندو تەوساوییە، حەسەنی ڕووحانی سەرۆک‌کۆماری رێژیم لە سەر گۆڕی خومەینی، باسی لە هۆکارەکانی ڕووخانی ڕێژیمی پێشوو کردو ڕاشکاوانە بەڵام بە بێ نێوهێنانی خامنەیی، گوتی: "ڕێژیمی پاشایەتی بۆیە ڕووخا چونکە گوێی لە دەنگی ناڕەزایەتی خەڵکی نەبوو و تەنیا دەنگێک کە بیستی، دەنگی شۆڕشی خەڵکی بوو". ڕۆژی دووشەممەی رابردووش جەننەتی، سەرۆکی مەجلیسی خیبرەگانی ڕێژیم بە زمانێکی دیکە هەمان ترس و دڵەڕراوکێی دووپات کردەوە و گوتی نیگەرانی ساڵی داهاتووم.\nئەو ترس و نیگەرانییانە لەجێدان و کاربەدەستان و دەمڕاستەکانی کۆماری ئیسلامی باش لەو ڕاستییە گەیشتوون کە نیزامە دواکەوتوو، دیکتاتۆڕی و داپڵۆسێنەرەکەیان، گڵۆڵەی کەوتۆتە لێژی و ناتوانن بە گرتنی هەزاران کەسی و سەرکوت و زەبروزەنگ و کوشتوبڕ، دەنگی ناڕەزایەتی و ڕق‌و تووڕەیی کۆمەڵانی خەڵکی ئێران کپ بکەنەوە. هەروەها کاربەدەستانی ڕیژیم، تەنانەت سپای پاسداران و ئەو باڵەی کە جومگە سەرەکییەکانی دەسەڵاتی بەدەستەوەیە و لە خامنەیی نیزیکن و دەمارگرژانە دەهۆڵی قڵتوبڕی نەیارانی کۆماری ئیسلامی دەکوتن و سەرەداوی ناڕەزایەتییەکان بە وڵاتانی دەرەوە دەبەستێتەوە، لەلایەک ناتوانن وەک چەند مانگی ڕابردوو چاو بەسەر شەپۆلی پەنگخواردووی ناڕەزایەتی کۆمەڵانی خەڵکی ئازادیخوازی ئێران‌دا بنووقێنن و لەلایەکی دیکەش بۆیان ناکرێ حاشا لە ئەو بەستێنە ئابووری و کۆمەڵایەتی و سیاسییانە بکەن کە پێکهێنەری ناڕەزایەتییەکانە و هەر بۆخۆشیان لە ماوەی نیزیک بە چوار دەیەی دەسەڵاتیان خوڵقاندوویانە. هەربۆیەش هۆشداری دەدەنە یەک و هەر کەس و لایەنە بەشێوەیەک هەڵسەنگاندن بۆ ئەو ڕەوتە دەکەن کە خەریکە قووڵتر دەبێتەوە و کۆڵەکەکانی دەسەڵات دەلەرزێنێ.\nبەڵام ئەوەی دیارو بەرچاوە ئەوەیە کە خامنەیی و سپای پاسداران و کەسانی وەک جەننەتی، دەیانەوێ شەپۆلی ناڕەزایەتییەکان بە قەیرانە ئابوورییەکان و ناکارامەیی دەوڵەت لە چارەسەریان ببەستنەوە و وا نیشان بدەن کە ئەگەر بۆ وێنە هەژاری گەیشتۆتە ئەو ئاستە بەرزە کە لە تاران و شارە گەورەکان هێڵی هەژاری لە چوار میلیون تمەن لەمانگ‌دا تێپەڕیوە، یان نرخی بەرانبەری تمەن لەئاست دراوە جیهانییەکان بەشێوەیەکی بێوێنە دابەزیوە، ئەوە کێشەیەکی ئابوورییە کە دەوڵەت ناتوانێ چارەسەری بکات و بە بۆچوونی خۆیان ناڕەزایەتییەکان کۆی نیزام ناگرێتەوە. هەربۆیەش دەبینین ڕاوێژی زاریان و ئاخاوتنەکانیان لەگەڵ ڕووحانی و ڕێفۆرمخوازەکانی نێودەسەڵات جیاوازیی هەیە.\nئەگەر کەسێکی وەک کەڕووبی ڕاشکاوانە باس لە بەرپرسیارێتی خامنەیی لە قەیران و داڕمانی نیزام و ناڕەزایەتییەکانی خەڵکیی ئێران دەکات یان ڕووحانی کۆماری ئیسلامی و چارەنووسەکەی بە چارەنووسی ڕێژیمی پاشایەتی دەشوپهێنی و وەک دەڵێن زەنگی مەترسیی بە گوێی خامنەیی و باڵی زاڵ بەسەر دەسەڵاتدا دەچرپێنێ و بەڕاشکاوی دەڵێن "دەنگی شۆرش" و شەپۆلی ڕق و تووڕەیی کۆمەڵانی خەڵکی ئێران هەرچی زووترە و هەتا وەدرەنگی نەکەوتووە ببیسن، ئەگینا هەموومان تێدادەچین و کەشتیی کۆماری ئیسلامی نوقم دەبێ، وادیارە ئەو هۆشداریدان و زەنگی مەترسیانە کاریگەری لەسەر خامنەیی و باڵی زاڵ بەسەر دەسەڵاتدا نییە و ئەوان لەلایەک بەتەمان ناڕەزایەتی خەڵکی بەلارێدابەرن و لە خانەی کێشە ئابووریەکاندا بەرتەسکی بکەنەوە و لەلایەکی دیکەش بەرپرسیاریەتی ئەو دۆخە دژوارو قەیراناوییە کە بڕستیی کە لە چین‌وتوێژە هەژارەکان بڕیوە، بەکۆڵ دەوڵەتی ڕووحانی دابدەن و بەمجۆرە قامکی تاوان بۆ پیج ساڵ دەسەڵاتی ئەو دەوڵەتە ڕاکێشن و خۆیانی لی‌بێبەری بکەن.\nئەوە لە حالێک‌دایە ناڕەزایەتییەکانی گەلانی ئێران ئەگەر لە "نا بۆ هەژاری و بێکاری" دەستی پێکرد، زۆر زوو پەرەیسەند و ویست‌و داخوازییەکان لە چواچێوەی چارەسەری کێشە ئابوورییەکان هاتنەدەرێ و لە بوارە سیاسی و ئازادییە تاکەکەسی و کۆمەڵایەتییەکاندا خۆیان نواند. لە بارودۆخی ئێستادا کۆمەڵانی خەڵکی ئێران دەبێ لە هەموو بوارەکان پاشەکشە بە ڕێژیمی دژی گەلیی کۆماری ئیسلامی لە تەواویەتی خۆیدا بکەن. کرێکاران وەک ئەو چینەی کە جگەلە هێزی کاری خۆیان هیچیان نییە بیفرۆشن و لەهەر حالەتێکیشدا هیچیان نییە لەدەستی بدەن هەروەک نیشانیان داوە هێزی بەهێزی ڕاپەڕین و خرۆشانی بەفرانبار بوون، ئێستاش هەر بەردەوامن لە گردبوونەوە و ناڕەزایەتییەکان و دەسەڵات ناتوانێ نە بەر بەو جووڵانەوە مافخوازییە بگرێ و نە ویست‌و داخوازییە ڕەواکانیان دابین بکات. جگەلەوەش نافەرمانیی مەدەنی و دەربڕێنی ناڕەزایەتی لە سیاسەت و یاساگەلی داسەپاو و دواکەوتووی ئەو ڕێژیمە لە بارودۆخی ئێستادا باشترین چەکە کە کۆمەڵانی وەزاڵەهاتووی ئێران دەتوانن کەڵکی لێوەرگرن و هەنگاو بەهەنگاو پاشەکشە بە دەسەڵاتدارانی کۆماری ئیسلامی بکەن. چونکە هەم تێچووی گیانی و ماددی کەمتری لێدەکەوێتەوە و هەم پشتیوانیی چین‌و توێژەکانی خەڵکی ئێران و وڵاتانی دەرەوە و ڕێکخراوەکانی داکۆکیکاریی مافی مرۆڤ ڕادەکێشی و هەم گوشاری نێوخۆیی و دەرەکی بۆ سەر کۆماری ئیسلامی بەدوادادێ. کەمپەینی "نا بۆ حیجابی زۆرەملێ" کە لە شەقامی ئینقلابی تاران لەلایەن ژنێکی خۆڕاگرەوە دەستی پێکرد، لەو نافەرمانییە مەدەنیانەیە کە خەریکە لەهەموو شارەکانی ئێراندا پەرەدەگرێ و بەدڵنیاییەوە رێژیم ناچار دەبێ مل بۆ ویستی ژنان و کچانی ئێرانی ڕاکێشێ و پاشەکشە بکات.\nئێرانی ژێردەسەڵاتی ڕیژیمی گەندەڵ و هەڵتەکاوی کۆماری ئیسلامی، ئاوسانی ئاڵوگۆڕی چارەنووس‌سازە و شک لەوەدا نییە نەعرەتەی ڕق‌و تووڕەیی و بێزاریی کۆمەڵانی خەڵکی لە شەقام و گۆڕەپانی شارەکانی ئێران دەنگ دەداتەوە و سەرکوت و ئاخنینی زیندانەکان و کوشتوبڕ و تەنانەت دووبارەکردنەوەی جینایەتی گرتووخانەی "کەهریزەک" و کوشتنی لاوەکان لەژێر ئەشکەنجەی جەللادەکاندا، ناتوانێ داهاتوو و چارەنووسی ئەو ڕێژیمە کە بێ‌گومان ڕووخان و نەمانە بگۆڕێ!


حاسڵ داسە: کوردەکان لە ئێران دەیانهەوێ دان بە پێناسەی نەتەوەییان دا?\nئا: هەمزە ئاگووشی\nرۆژهەڵات تایمز: حاسڵ داسە یەکێک لە ئەندامانی فراکسیۆنی نوێنەرانی کورد لە خولی شەشەمی پارلمانی ئێران دەڵێ: "ئەو هەڵبژاردنەی دوایی دیسان بۆ جاریکی دیکه ئەوەی سەلماند کە خەڵکی کوردستان خوازیاری به فه‌رمی ناسینی مافەکانیانن و دەیانهەوێ دان بە پێناسەی نەتەوەییان دابنرێ و هەڵاواردن و سووکایەتیپێکردن، لەژێر هەر ناو و بیانوویەکدا بێ، کۆتایی پێ بهێنرێت. ئەوان، یەکدەنگ لەگەڵ خەمخۆران و رووناکبیرانی گەلەکەمان، دەنگیان بو خواستەکانی خۆیان دا".\nنوێنەری پێشووی شارەکانی پیرانشار و سەردەشت ئەو وتانەی لە تازەترین دیمانەیدا بە زمانی فارسی و لەگەڵ رۆژنامەوان هەمزە ئاگوشی بۆ ماڵپەڕی رۆژهەڵات تایمز بەیان کرد و گوتی: "خواستەکانی خەڵکی کوردستان ئاشکران و دەبێ دەستەبەر بکرێن و بە شتی لاوەکی جێیان پڕ ناکرێتەوە. ئەوەش بەو مانایە نییە کە خواستەکانمان لەگەڵ هەلومەرجەکە نەگونجێنین، چاوکراوەیی خەڵکی کوردستان لەوەدایە کە دەرفەتەکان بە باشی دەناسێتەوە."\nهەر لە بابەت هەڵبژاردنەکانی خولی یازدەهەمی سەرکۆماری، حاسڵ داسە ئەم هەڵبژاردنەی لە چەند بواردا بەم جۆرە هەڵسەنگاند:\n- یەکەم، ئەم هەڵبژاردنە پێگەیشتوویی شعووری سیاسیی خەڵکی کوردستانی نیشان دا، دەریخست کە خەڵکی کوردستان حەز دەکەن و پێیان باشە ئەگەر هەلومەرجه‌که بلوێ، بە شێوەیەکی ئاشتیخوازانە لەگەڵ حکومەت دیالۆگ بکەن و داوای مافەکانیان بکەن.\n- دووهەم، ئەو ''نا گەورەیە" بوو کە خەڵکی کوردستان لە رێی سندووقەکانی دەنگدانەوە بە سیاسەتە پۆپۆلیستی و خەڵک هەڵخەڵەتێنەرەکانی ئەو هەشت ساڵەی رابردوویان گوت . ''نا''یەک کە هەڵگری مانایەکی گەورە و شایانی تێڕامانە، ''نا''یەک کە ئاوێنەی باڵانوێنی تێکشکانی سیاسەتی پاوانخوازانە و مڵهوڕانەیە .\n- سێیەم، ئەوەیکە ئاکامی ئەم هەڵبژاردنە، نیشانەی وەزاڵەهاتنی خەڵک بوو لەو دۆخە نگبەتەی گوزەران و زەختی ئابووری، بە جۆرێک کە هیج بنەماڵەیەک داهات و دەرکەوتی یەکتری نەدەخوێندەوە و، بێکارییەکی سامناک باڵی بە سەر تەواوی کوردستاندا کێشا بوو، ئەمە جۆرێک راکردن بوو لەو دۆخە داسەپاوە.\n- چوارەم، دەربرینی ناڕەزایەتییەکی بەرین بوو بە نەبوونی ئازادیی هەڵسووڕانی سیاسی و مەدەنی، بە جۆرێک کە چالاکانی سیاسی و مەدەنی بەهۆی چالاکییەکی زۆر سەرەتاییەوە تووشی لێپێچینەوە دەبوون و، هەناسەدان لە وەها دۆخێکدا، ئاکامی زۆر زیانباری لێ دەکەوتەوە و، هەر جۆرە جالاکییەکی مەدەنی تەگەرەی دەخرایە بەر. ئاغای رووحانی ئەوە باش دەزانێت کە خواستی خە ڵک، دەرچوونە لەو دۆخە داسەپاوە. خەڵکی کوردستان ئەمجارەش دەنگیان بە بەربژێرێک دا کە بانگەشەی پاراستنی مافەکانیانی دەکرد.\nبەرامبەر بە ئەگەری پشتگوێخستنی خواستەکانی دەنگدەرانی کورد کە بە چڕی دەنگیان بە حەسەنی رووحانی دا، حاسڵ داسە دەڵێ: "شلکردن و نەرمی نواندنی ئاغای رووحانی لە بەرامبەر پاوانخوازان و نەیارانی پێشکەوتنی ناوچە کوردنشینەکان، ئاکامی ناڕوونی بۆ دەستەڵات بە دواوە دەبێ. ئێمە هیوادارین کە ئاغای رووحانی قورس و قایم لە بەرامبەر ئەو کەسانەدا راوەستێ کە ئیزن بە خۆیان دەدەن دۆخی کوردستان نا ئەمن پێشان بدەن. بە دڵنیاییەوە، هەر لەگەڵ دەرکەوتنی یەکەمین هەنگاوەکانی جێگای پەسەندی خەڵک و بە پیلەوەهاتنی داخوازییەکانیان، ئاغای رووحانی بەرەوڕووی پێشوازی و پشتیوانییەکی بەرینی خەڵکی کوردستان دەبێتەوە. ئەو، بە قسە و بە نووسراوە، قەولی بە خەڵکی کوردستان داوە کە لە هەموو وزە و تواناکانیان کەڵک وەربگرێت، هەم لە بواری بەکارهێنانی کەسانی لێهاتوو و هەم لە بواری ئابووری و فەرهەنگی و، نەهێشتنی هەژاری و بەشمەینەتی و، هەم لە بواری بناتنانەوەی متمانەی گشتی خەڵک بە دەستەلات."\n*ئێوه وه‌ک چالاکانی مه‌ده‌نی له ناوخۆی وڵات داواكارییه‌كتان پێشکه‌ش به محه‌مه‌دره‌زا عارف کرد، به‌ڵام دوایی له ململانییه‌کانی هه‌ڵبژاردن كشایه‌وه.، ئایا له‌لایان ئێوه‌وه گڵاڵه‌یه‌کی له‌و شێوه دراوه به ئاغای رووحانی ؟\nلە کاتی بانگەشەی هەڵبژاردنەکان دا، پێش ئەوەی چالاکان و رێکخراوە کوردیەکان لە ناوخۆی وڵات ئێمە روو لە حەسەنی روحانی بکەن، محەممەد رەزا عارف جێگری سەرکۆماری پێشوو محەممەدی خاتەمی کۆمەڵێک وادە و بەڵێنی بە کوردەکان دا و بەو پێیەش ئەو بژارەی کوردەکان بوو بۆ سەرکۆماری داهاتوو. حاسڵ داسەش وەک جێگری ناوبراو بۆ بەشی کەمە نەتەوەکان دیاری کرا، بەڵام دواتر عارف بە قازانجی روحانی کشایەوە. حاسڵ داسە لەم بارەوە بۆ رۆژنامەنووس هەمزە ئاگووشی دوا و وتی: "وەک چالاکانی سیاسی و مەدەنی، بەپێی ئەو تێگەیشتنەی کە لەمەڕ ئێران و ناوچەکە هەمانە، بەو ئاکامە گەیشتین کە دەبێ لە چەندین دانیشتندا، لەگەڵ بەربژێرە ریفۆرمخوازەکان، بکەوینە دیالۆگەوە و، بە خۆشییەوە، هەم دوکتور عارف و هەم ئاغای رووحانی بە رووی خۆش و وه‌ڵامی ئەرێنی-یەوە پێشوازیان لە داواکارییەکانی ئێمە کرد و، لە دوو راگه‌یه‌ندراودا، لە لایەن دوو بەربژێری ریفۆرمخواز و ئوسولگەراوە، بە شێوەی جیاجیا، روو بە کەمە نەتەوەکانی ئێران بڵاو کرانەوە کە بیرۆکە و ئامادەکردنیان، لە لایەن ئێمەی کوردەوە بوو. تەنانەت دوکتور عارف بیرۆکەی دامەزراندن و دروستکردنی چه‌ند جێگرێک بۆ کەمە نەتەوەکانی لە ئێمە قبوڵ کرد و، ئاغای رووحانیش راگه‌یه‌ندراوێکی١٠ خاڵی لەو بوارەدا بڵاو کردەوە."\nئەو هەنگاوانەشی بەوە لێکدایەوە کە "کوردەکان لە ئێراندا توانیویانە لە رێگەی دیپڵۆماسیی نێوخۆییەوە، راستەوخۆ خواستەکانی خەڵکی کوردستان بە گوێی سیاسەتمەداران و کاربەدەستانی دەوڵەت بگەیەنن و، کاریگەریشیان لەسەریان هەبێت." وتیشی کە: "بە درێژایی کاتی هەڵبژاردنەکان، چالاکانی کورد، بە لەبەرچاوگرتنی راگه‌یه‌ندراوه‌کان و ناوەرۆکیان، خەڵکیان بۆ دەنگدان و پشتگرتنی دوکتور عارف و حەسەنی رووحانی هان دەدا، بەڵام دواتر دوکتور عارف لەسەر خواستی ئاغای خاتەمی، بە مەبەستی پرش و بڵاونەبوونی دەنگەکان و پاراستنی یەکپارچەیی ریفۆرمخوازەکان، خۆی کێشایەوە و داوای کرد کە هەمووان دەنگ بە ئاغای رووحانی بدەن و بۆ ئەو تێبکۆشن. بە خۆشیەوە ئێمە دەبینین کە هەلومەرجێک هاتووه‌تە گۆڕێ کە خەڵک بە هیوا و ئاواتەوە دەڕواننە داهاتوو."\nهەر لەو دیمانەیەدا، حاسڵ داسە باسی لە به‌ره‌ی یه‌كگرتووی كوردیش کرد و پێی وابوو: "ئه‌گه‌ر رێگری لێ نەکرێت و دەرەتانی چالاکیی ئاشکرای پێ بدرێت، لە کۆکردنەوەی هێزە پشتگوێخراوەکان و گۆڕینیان بۆ هێزێکی ئەکتیف، بە مەبەستی رێبەری و ریکخستنی سیاسی و مەدەنی، دەتوانێ زۆر شوێندانەر بێت، بە تایبەت کە لە ئایینامەی بەرەدا، هیج سنوورێکی ئیدیۆلۆژیک بۆ کوردەکان دانەنراوە و هەر کوردێک، بە هەر دین و ئایینێکەوە، لە خوراسانەوە بگرە تا ماکۆ و چاڵدۆران، بۆیان هەیە و دەتوانن خواستەکانی خۆیانی تێدا بدۆزنەوە. ئەم بەرەیە، بە ڕوانگەیەکی ئاشتیخوازانە و گیانی پێکەوە هەڵکردن و قبوڵکردنی راستی، پێی ناوەتە گۆڕەپانی سیاسییه‌وه".\nوتیشی: "ئەگەر ئەو ئیمتیازانەی بە هێزە سیاسییەکانی دیکە دراوە بە بەرەی یەکگرتووی کوردیش بدرێت، بە خێرایی کەسانی دڵسۆز و خاوەن بەهرە و توانا لە دەوری خۆی کۆ دەکاتەوە."\nبگه‌رێوه|ئەم بابەتە 5504 جار بینراوە| بینێره| چاپ


👁 ئی بابەتە 18,095 جارێ وینیان\n👁 ئی بابەتە 23,558 جارێ وینیان\n📕 شێخان و شێخان بەگی پەڕتووکیانە\n👁 ئی بابەتە 8,819 جارێ وینیان\nخدرێ سلێمان بەغداد-1988 [ زیاتەر... 👁] ✖ ✖ ✖ 0 2 ✔ 60% ✍ ب.ج. 31-3-2014 0:40:07\n📕 کورتەیەک لە مێژووی هۆزی شێخان پەڕتووکیانە\n📅 کاتوو تۆمارکەردەی Apr 26 2015 5:47PM\n👁 ئی بابەتە 12,074 جارێ وینیان\nکەیفی عەبدوڵڵا شێخانی 2002 [ زیاتەر... 👁] 📕 ✖ 0 0 ✔ 99% ✍ هـ.ب. 26-4-2015 17:47:03\n☂ کۆمەڵەی خوێندکارانی کوردستان پارت و ڕیکڤزیاکێ\n📅 کاتوو تۆمارکەردەی Mar 17 2010 9:45AM\n👁 ئی بابەتە 15,130 جارێ وینیان\n... [ زیاتەر... 👁] ✖ ✖ 6 7 ✔ 84% ✍ هـ.ب. 17-3-2010 9:45:20


فراكسیۆنی یەكگرتوو لەبارەی دواكەوتنی موچەوە راگەیەنراوێك بڵاودەكاتەوە - یەکگرتووی ئیسلامی کوردستان\nفراكسیۆنی یەكگرتوو لەبارەی دواكەوتنی موچەوە راگەیەنراوێك بڵاودەكاتەوە\nفراكسیۆنی یەكگرتووی ئیسلامی كوردستان لە پەرلەمانی كوردستان لەبارەی دواكەوتنی موچەوە راگەیەنراوێكی بڵاوكردەوە رایگەیاند حكومەت هەرجارەو بە بیانوویەك موچەی فەرمانبەران دوادەخات، ئەمەش وایكردووە موچەخۆران هیچكات هەست بە دڵنیایی نەكەن لەو مافەی خۆیان كە پێویستە لەكاتی خۆیدا پێیان بدرێت.\nلە كاتێكدا ئێستا لەناوەڕاستی مانگی 3 ی 2020 ین، كەچی حكومەتی هەرێم هەر لەساڵی 2019 یەو لە ڕووی دابەشكردنی موچەوە ساڵی نوێی نەبینیوەو موچەی مانگی 12 دابەشدەكات، بەو حاڵەشەوە هەرجارەو بە بیانوویەك موچەی فەرمانبەران دوادەخات، ئەمەش وایكردووە موچەخۆران هیچكات هەست بە دڵنیایی نەكەن لەو مافەی خۆیان كە پێویستە لەكاتی خۆیدا پێیان بدرێت.\nلەئێستاشدا جارێكی تر ئەم دواخستنەی هێناوەتە ئاراوەو خەڵكی وێڕای ترسی لەم ڤایرۆسەی كۆڕۆنا، ترسی موچەكەشی بۆ زیاد بووە، حكومەت نەتوانێت ھەماھەنگی بكات لە نێوان وەزارەتی دارایی و تەندرووستی و چەند لایەنێكی ترداو نەتوانێت زامنی دابەشكردنی موچەی فەرمانبەرەكانی بكات و لە ماوەیەكی دیاریكراودا دابەشی بكات، مایەی شكستێكی گەورەیەو نابێت چیتر درێژە بەم حاڵە بدرێت بەتایبەت لەسەردەمی ناشەفافیەت و نادیاری داھاتی راستەقینەی ھەرێم دا.\nئێمە لە فراكسیۆنی یەكگرتوو لە پەرلەمانی كوردستان وێڕای بەدوداچوونمان بۆ ئەم بابەتە، جەخت و فشار بۆ ئەوە دەكەین كە تەواوی رێنماییە تەندروستیەكان پەیرەوبكرێن بەڵام زامنی مووچەش بكرێت لە كاتی خۆیداوسیستەمی بانكی بۆ فەرمانبەران بە زووترین كات دروست بكرێت بۆ ئەوەی هەرجارەو بەبیانوویەك دەستی بە دەستی بە موچەخۆران نەكرێت.


ANF | «ڕاپۆرتی ئه‌مساڵی یه‌كێتیی ئه‌ورووپا ده‌رباره‌ی توركیا تووندترین ڕاپۆرتی ١٤ ساڵی ڕابردووه»\n«ڕاپۆرتی ئه‌مساڵی یه‌كێتیی ئه‌ورووپا ده‌رباره‌ی توركیا تووندترین ڕاپۆرتی ١٤ ساڵی ڕابردووه»\nنوێنه‌ری پارتیی دیموكراتیی گه‌لان (هه‌ده‌په) له كۆنسه‌ی ئه‌ورووپا فائیك یاگزای و نوێنه‌ری هه‌ده‌په له یه‌كێتیی ئه‌ورووپا ئه‌یووب دۆروو ڕاپۆرتی ئه‌مساڵی یه‌كێتیی ئه‌ورووپایان ده‌رباره‌ی توركیا هه‌ڵسه‌نگاند.\nپێنجشه‌ممه, 14 Mar 2019, 16:52\nنوێنه‌ری هه‌ده‌په له كۆنسه‌ی ئه‌ورووپا فائیك یاگزای ده‌رباره‌ی كاره‌كانی دوێنێی له یه‌كێتیی ئه‌ورووپا و كۆنسه‌ی ئه‌ورووپا زانیاری دا و ڕایگه‌یاند، ئه‌وان له‌گه‌ڵ په‌رله‌مانتارانی په‌رله‌مانی ئه‌ورووپا چاوپێكه‌وتنیان له‌گه‌ڵ كۆمیته‌ی به‌رگرتن له ئه‌شكه‌نجه (CPT) كردووه. ئاماژه‌ی بۆ ئه‌وه‌ش كرد، داواكاری ئه‌وان و په‌رله‌مانتاران یه‌كه.\nیاگزای گوتی: «ئێمه داوامان كرد گۆشه‌گیریی سه‌ر ڕێبه‌ری گه‌لی كورد عه‌بدوڵا ئۆجالان هه‌ڵبگیرێت، ده‌رفه‌ت بدرێت كه بتوانێت خانه‌واده و پارێزه‌رانی به ڕێكوپێكی ببینێت، مافی نووسینی نامه و به‌كارهێنانی ته‌له‌فۆنی پێبدرێت كه ئه‌مه له ڕاپۆرتی سی پی تی-شدا ئاماژه‌ی بۆ كراوه و له ئه‌نجومه‌نی په‌رله‌مانتارانی كۆنسه‌ی ئه‌ورووپا په‌سه‌ند كراوه.»\nنوێنه‌ری هه‌ده‌په له كۆنسه‌ی ئه‌ورووپا ڕاشیگه‌یاند، هه‌ڵوێستی سی پی تی ئه‌رێنی بوو و په‌رله‌مانتارانی په‌رله‌مانی ئه‌ورووپاش به هه‌مان شێوه بۆچوونی خۆیان خسته‌ڕوو.\nیاگزای ڕاپۆرتی په‌رله‌مانی ئه‌ورووپای ده‌رباره‌ی توركیا هه‌ڵسه‌نگاند كه دوێنێ خرایه ده‌نگدان و په‌سه‌ند كرا. له‌وباره‌یه‌وه گوتی، ڕاپۆرتی ٢٠١٩ تووندترین ڕاپۆرته له‌نێو ئه‌و ڕاپۆرتانه‌ی له ساڵی ٢٠٠٥ به‌دواوه ده‌رباره‌ی توركیا ئاماده كراون.\nفائیك یاگزای ئاشكرای كرد، په‌رله‌مانی ئه‌ورووپا پێشنیازی بۆ كۆنسه‌ی یه‌كێتیی ئه‌ورووپا كردووه كه په‌یوه‌ندییه‌كانی له‌گه‌ڵ توركیا ڕابگرێت. گوتی: «بڕیاره‌كه هی كۆنسه‌ی یه‌كێتیی ئه‌ورووپایه. به‌ڵام هه‌ڵوێستی په‌رله‌مانی ئه‌ورووپا به‌م شێوه‌یه، هه‌مان هه‌ڵوێستی ڕای گشتیی ئه‌ورووپا له دژی توركیا پیشان ده‌دات. هه‌روه‌ها ده‌ریده‌خات كه توركیا له چ دۆخێكدایه.»\nدۆروو: له دیداره‌كاندا باس له ڕێكاره دژه‌دیموكراتییه‌كان كرا\nله لایه‌كی دیكه‌وه، نوێنه‌ری هه‌ده‌په له یه‌كێتیی ئه‌ورووپا ئه‌یووب دۆروو ڕایگه‌یاند، له ڕاپۆرته‌كه‌دا باس له بارودۆخی سیاسی له توركیا، ڕێكاره دژه‌دیموكراتییه‌كانی دژ به هه‌ده‌په كراوه.»\nگوتیشی، له ڕاپۆرته‌كه‌دا به‌شێوه‌یه‌كی ڕاشكاو داوا كراوه په‌یوه‌ندییه‌كان له‌گه‌ڵ توركیا ڕابگیرێن. له كاتی ده‌نگداندا فراكسیۆنی ڕاستڕه‌وه‌كان داوای كرد په‌یوه‌ندییه‌كان له‌گه‌ڵ توركیا بپچڕێنرێن. به‌ڵام فراكسیۆنه‌كانی سۆسیالدیموكرات، سه‌وز و چه‌پ پێداگرییان له‌سه‌ر ئه‌وه كرد كه توركیا ته‌نیا له ئه‌ردۆغان و ئاكه‌په پێكنه‌هاتووه، ئۆپۆزسیۆنێكی دیموكراتی لێیه. ئه‌وان داوایان كرد په‌یوه‌ندییه‌كان ڕابگیرێن.»\nبه گوێره‌ی گوته‌ی ئه‌یووب دۆروو، ڕاپۆرته‌كه له ئاستی چاوه‌ڕوانی دابووه و به‌و شێوه‌یه‌ی كه له لیژنه‌ی په‌یوه‌ندییه‌كانی ده‌ره‌وه‌ی په‌رله‌مانی ئه‌ورووپا گفتوگۆی له‌سه‌ر كرا، په‌سه‌ند كراوه.\nسەردانکردنی ئایدەمیر-ی مانگرتوو لە ئیتالیا بەردەوامیی هەیە\nدایکی زیندانییان: هەتا گۆشەگیری هەڵنەگیرێت تێکۆشان بەردوام ده‌بێت\nپه‌رله‌مانتارێكی سریانیی هه‌ده‌په: توركیا له مۆدێلی ڕۆژاڤا ده‌ترسێت\n«دەبینە دەنگی ڕۆڵەکانمان»\nلە زوریخ پۆلیس هێرشی کردە سەر چالاکیی كوردستانیان


توێژینه‌وه‌یه‌ك: مه‌ترسییه‌كی گه‌وره له‌سه‌ر ئه‌و كه‌سانه هه‌یه كه ڤاكسین وه‌رناگرن\n13/09/2021 ژمارەی بینراو 112\nئه‌نجامه‌كانی توێژینه‌وه‌یه‌كی نوێ كه سه‌نته‌ری كۆنتڕۆڵكردنی نه‌خۆشییه‌كان و خۆپاراستن لێی(CDC) بڵاویكردۆته‌وه، تیایدا هاتووه ئه‌و كه‌سانه‌ی كه ڤاكسینی دژه ڤایرۆسی كۆرۆنا وه‌رناگرن ئه‌وه 11 جار زیاتر مه‌ترسی مردنیان هه‌یه به‌راورد به‌و كه‌سانه‌ی ڤاكسینی دژه ڤایرۆسی كۆرۆنایان وه‌رگرتوه.\nله توێژینه‌وه‌كه‌دا هاتووه ئه‌و كه‌سانه‌ی ڤاكسینی دژه ڤایرۆسی كۆرۆنایان وه‌رنه‌گرتوه دوای توشبوونیان به ڤایرۆسه‌كه 10 جار زیاتر ئه‌گه‌ری پێویستیان به نه‌خۆشخانه زیاتر ده‌بێت به‌راورد به‌و كه‌سانه‌ی ڤاكسنیان وه‌رگرتوه و توشی ڤایرۆسه‌كه ده‌بن.\nبۆ ئه‌م توێژینه‌وه‌یه سوود له حاڵه‌تی 600 هه‌زار توشبووی كۆرۆنا وه‌رگیراوه كه له 13 ویلایه‌تی ئه‌مه‌ریكا به‌شداربوون، ئه‌نجامه‌كان سه‌لماندویانه ئه‌و كه‌سانه‌ی ڤاكسینیان وه‌رنه‌گرتووه ئه‌وه مه‌ترسی توشبوونیان به ڤایرۆسی كۆرۆنا 5 جار زیاتره به‌راورد به كه‌سێك كه ڤاكسینیان وه‌رنه‌گرتوه.\nفاوتشی پێی وایه ئه‌گه‌ر ڕێژه‌ی وه‌رگرتنی ڤاكسین زیاد ببێت ئه‌وه تێكڕای توشبوون به ڤایرۆسی كۆرۆنا 10 هه‌زار حاڵه‌ت زیاتر تێپه‌ڕ ناكات.


هیوا ناسیح: چۆن یه‌که‌م کۆنفرانسمان له نه‌ته‌وه یه‌کگرتوه‌کان بۆ هه‌ڵه‌بجه و ئه‌نفال ساز کرد؟ – WTARIKURD\nگه‌یاندنی دۆسیه‌ی ئه‌نفال و هه‌ڵه‌بجه به ناوه‌نده نێوده‌وڵه‌تی و جیهانییه‌کان و هه‌وڵدان بۆ به جینۆسایدناساندنیان کارێکه، که ده‌بوو حکومه‌تی هه‌رێمی کوردستان و یه‌کێتی و پارتی هه‌ر دوای راپه‌رین و پێکهێنانی ئه‌و حکومه‌ته شێلگیرانه کاریان بۆ بکردایه و هه‌وڵیان بۆ بدابایه. ئه‌وان که هه‌م ئۆتۆریته‌یه‌کی خۆیان له سه‌ر ئاستی نێوده‌وڵه‌تی و وڵاتانی ئه‌وروپا به‌تایبه‌تی هه‌یه، هه‌میش بوودجه‌یه‌کی زه‌به‌لاحیان له موڵکی گشتی له‌به‌رده‌ستدایه، زۆر ئاسانتر و خۆشده‌ستانه‌تر ده‌یانتوانی، چه‌ندان کۆنفرانسی نێوده‌وڵه‌تی له باره‌گای سه‌ره‌کی نه‌ته‌وه یه‌کگرتوه‌کان له ئه‌مریکا و سویسرا هه‌روه‌ها په‌رله‌مانی ئه‌وروپا و شوێنانی تر ساز بکه‌ن، وه‌بیانکه‌نه سه‌نته‌ری چالاکیه‌کانیان بۆ ئه‌و دۆسیه‌یانه.\nبه داخه‌وه ئه‌و دوو حزبه به وه‌زاره‌تی شه‌هیدانه‌که‌ی حکومه‌تی هه‌رێم، لیژنه‌ی شه‌هیدان وئه‌نفالکراوانی په‌رله‌مانی کوردستان وه نوێنه‌رایه‌تییه‌کانی حکومه‌تی هه‌رێم له‌م وڵاتانه‌ی هه‌نده‌ران له ئه‌وروپا و داموده‌زگا نێوده‌وڵه‌تییه‌کان کارێکیان له‌و دۆسایه‌یه‌دا نه‌کرد، سه‌ره‌ڕای باشیی توانا ماددی و مه‌عنه‌وی و په‌یوه‌ندییه‌کانیان به وڵاتانی جهیان، که له ئاستی گرنگی دۆسیه‌که و هه‌روه‌ها بانگه‌شه‌کردنییان بۆ خۆبه‌پارێزه‌ریی قوربانییانی ئه‌و تاوانانه و مافه‌کانی که‌سوکاری قوربانییان بێت.\nڕێکخراوی چاودێری کوردۆساید (چاک) کاتی خۆی چالاکترین ڕێکخراو بوو، له بواری مافی مرۆڤ و به‌جینۆسایدناساندنی کۆمه‌ڵکوژیی و گه‌وره‌تاوانه‌کانی، که دژ به میلله‌تی کورد ئه‌نجامدراوه، له ئاستی نێوده‌وڵه‌تیدا کاری ده‌کرد، کۆمیته‌ی له باشوری کوردستان و زۆربه‌ی وڵاتانی ئه‌وروپای رۆژئاوا هه‌بوو. ساڵانێکی زۆر به‌نده ئه‌ندامی ده‌سته‌ی کارگێڕ، به‌رپرسی په‌یوه‌ندییه بییانییه‌کان، به‌رپرسی کۆمیته‌ی سویسرا و خولێکیش بۆ ماوه‌ی نزیکه‌ی سێ ساڵ (٢٠١٤-٢٠١٧) سه‌رپه‌رشتیاری رێکخراوه‌که بووم. له چوارچێوه‌ی کار و چالاکییه‌کانماندا و بۆ خۆئاماده‌کردن بۆ یادی هه‌ڵه‌بجه بۆ ساڵی ٢٠١١ پڕۆژه‌یه‌کم ئاماده کرد بۆ ئه‌نجامدانی کۆنفرانسێکی نێوده‌وڵه‌تی له باره‌گای گشتی نه‌ته‌وه‌یه‌کگرتوه‌کان له ژنێڤ، که تا ئه‌و کاته نه حزبه کوردییه‌کان، نه حکومه‌تی هه‌رێم وه نه هی عێراقیش کۆنفرانسی گه‌وره‌ی وایان ساز نه‌کردبوو، دوای سه‌رنج و تێبینی هاوڕێیان، بڕیارماندا بۆ وه‌زاره‌تی شه‌هیدانی حکومه‌تی هه‌رێم بینێرین، ئه‌وکات د. مه‌جید محه‌مه‌د وه‌زیر بوو، چونکه له ڕووی ماددیه‌وه ئیمکانییه‌تێکی زۆری ده‌وێت و هه‌روه‌ها بۆ وه‌رگرتنی ڤیزه و ئاسانکاری سه‌فه‌ری ئه‌وانه‌ی داوه‌تده‌کرێن له کوردستانه‌وه بێ پشتیوانی حکومه‌تی هه‌رێم ئه‌سته‌م ده‌بوو، پرۆژه‌که‌م له‌سه‌ر کاغه‌زی فه‌رمی و به لۆگۆی ڕێکخراوه‌که‌وه له ١٢/٧/٢٠١٠ نارد. به‌ڵام به‌داخه‌وه هاوکاریی پێویستیان نه‌کردین.\nبۆ خوێندنەوەی تەواوی بابەتەکە کلیک بکەرە سەر/ چۆن یه‌که‌م کۆنفرانسمان له نه‌ته‌وه یه‌کگرتوه‌کان بۆ هه‌ڵه‌بجه و ئه‌نفال ساز کرد؟


نوێنەرایەتی حکومەتی هەرێمی کوردستان - تاران - كاردانه‌وه‌ی كۆبوونه‌وه‌كانی مه‌سرور بارزانی له میونشن\nK24- هه‌ولێر: // سەرۆکی لیژنەی پەیوەندیەکان لە پەرلەمانی کوردستان دەڵێت: گرنگی و سەرکردایەتی شاندی کوردستان وایکردووە، شاندی هه‌رێمی کوردستان لە کۆنگرەی ئاسایشی میونشن ناوێکی دیار بێت، شارەزایانیش پێیان وایە سەرکردە و شاندی وڵاتان بە تایبەت چاویان لە کۆبوونەوەیە لەگەڵ شاندی کوردستان.\nدیدار و کۆبوونەوەکانی شاندی کوردستان، لە کۆنگرەی ئاسایشی میونشن، بەراورد بە شاندی عێراق زۆر زیاترن، ئەمەش لە رووی پەیوەندیە نێودەوڵەتیەکان لێکدانەوەی زۆر ھەڵدەگرێت، بەرپرس و بریاربەدەستانی جیھان، لەچاو شاندی عێراق گرینگیدانیان بە شاندی کوردستان زۆر زیاترە، بەشێوەیەک شاندە جیھانیەکان دوور لە شاندی عێراق، شاندی کوردستان دەبینن\nبە رای شارەزیان ھیچ کاتێك کوردستان وەکو ھەرێمێك لە ناوەندە نێودەوڵەتیەکان نابیندرێت، ئەمەش وایکردووە شاند و سەرکردە جیھانیەکان، کۆنگرە و دیدارە نێودەوڵەتیەکان بە دەرفەتێك بزانن، تا لە نزیکەوە دیدار و کۆبوونەوە لەگەڵ سەرکردە و شاندە فەرمیەکانی ھەرێمی کوردستان ئەنجام بدەن.\nچەند ساڵێکە ھەرێمی کوردستان بەشدارێکی کارایە لە کۆنگرەی ئاسایشی میونشن، بۆ ئەمساڵیش کە مەسرور بارزانی، سه‌رۆكی حكوومه‌تی هه‌رێمی كوردستان سەرۆکایەتی شاندێکی باڵای کوردستان دەکات، بە ئەنجامدانی ژمارەیەکی زۆر دیدار و کۆبوونەوە، لەگەڵ سەرکردە و شاندە باڵا و دیارەکانی جیھان، زیاتر لە بەشداری ساڵانی رابردوو ناوی کوردستان درەوشاوەترە.\nRead کد خبر: 2300


دەروازەی نێودەوڵەتی حاجی ئۆمەران ڕایگەیاند، هەرکەسێک لە دەروازەکەوە گەشت بۆ ئێران بکات پێویستە جگە لە بروانامەی پشکنینی کۆرۆنا (ئەنجامی نێگەتیف) کارتی (ڤاکسینی کۆرۆنا کۆڤید - ١٩ ) یشی پێبێت، بەپێچەوانەوە ڕێگەی پێنادرێت گەشت بکات.\nئاگاداری بۆ گەشتیارانی خۆشەویست\nئاگاداری گشت هاوولاتیان و گەشتیارانی خۆشەویستی هەرێمی کوردستان و هەلگرانی پاسپۆرتی عيراقى دەکەین ئەوانەی کە بە نیازن لەڕێگەی دەروازەی نێودەوڵەتی حاجی ئۆمەرانەوە گەشت و سەردانی کۆماری ئیسلامی ئێران بکەن پێویستە جگە لە بروانامەی پشکنینی کۆرۆنا ( ئەنجامی نێگەتیف ) ، کارتی (ڤاکسینی کۆرۆنا کۆڤید - ١٩ ) یش لەگەلیان دابێت.\nبە پێچەوانەوە هەر هاوولاتی یان گەشتیارێک هەر دوو ( بروانامەی پشکنینی کۆرۆنا و کارتی ڤاکسینی کۆرۆنا ) لە گەلدا نەبێت دەولەتی ئێران ڕێگایان پێنادات سەردانی ئێران بکەن و دەگەڕێندرێنەوە.\nبۆیە تاکو هاولاتیانی خۆشەویست تووشی گرفت و زەحمەتی رێگا نەبن، داوا لە هەموو گەشتیارە بەرێزەکان دەکەین بەبێ هەبوونی کارتی ڤاکسین و بروانامەی پشکنینی کۆرۆنا بە مەبەستی چوون بۆ وولاتی ئێران سەردانی دەروازەی نێودەولەتی حاجی ئۆمەران نەکەن چونکە رێگایان پێنادرێت.


سه‌رۆك نێچیرڤان بارزانی له‌گه‌ڵ كونسول و نوێنه‌رانی یه‌كێتیی ئه‌ورووپا كۆبووه‌وه | دەزگاى زارى کرمانجى\nسه‌رۆك نێچیرڤان بارزانی له‌گه‌ڵ كونسول و نوێنه‌رانی یه‌كێتیی ئه‌ورووپا كۆبووه‌وه\nزاری كرمانجی - هەولێر : پێشنیوه‌ڕۆی ئه‌مڕۆ چوارشه‌ممه 16/9/2020 له سه‌رۆكایه‌تیی هه‌رێمی كوردستان له هه‌ولێر، به‌ڕێز نێچیرڤان بارزانی، سه‌رۆكی هه‌رێمی كوردستان، به ئاماده‌بوونی به‌ڕێزان جێگرانی سه‌رۆك و به‌رپرسی فه‌رمانگه‌ی په‌یوه‌ندییه‌كانی ده‌ره‌وه‌ی هه‌رێمی كوردستان، له‌گه‌ڵ كونسول و نوێنه‌رانی وڵاتانی یه‌كێتیی ئه‌ورووپا له هه‌رێمی كوردستان كۆبووه‌وه.\nله كۆبوونه‌وه‌كه‌دا سه‌رۆك نێچیرڤان بارزانی باسێكی ده‌رباره‌ی دۆخی گشتیی هه‌رێمی كوردستان، په‌یوه‌ندییه‌كانی هه‌ولێر ـ به‌غدا و گفتوگۆی چاره‌سه‌ركردنی كێشه‌كانیان، په‌یوه‌ندییه‌كانی هه‌رێمی كوردستان و عێراق له‌گه‌ڵ وڵاتانی دراوسێ، ته‌حه‌دییه‌كانی به‌رده‌م هه‌رێمی كوردستان و عێراق بۆ به‌ره‌نگاربوونه‌وه‌ی په‌تای ڤایرۆسی كۆرۆنا و لێكه‌وته‌كانی، ڕووبه‌ڕووبوونه‌وه‌ی مه‌ترسییه‌كانی داعش، تێپه‌ڕاندنی دۆخی سه‌ختی ئابووری و دارایی و پرۆسه‌ی چاكسازی له هه‌رێمی كوردستان پێشكه‌ش كرد.\nبه‌ڕێزیان سوپاس و پێزانینی هه‌رێمی كوردستانی بۆ وڵاتانی یه‌كێتیی ئه‌ورووپا دووپات كرده‌وه كه له چوارچێوه‌ی هاوپه‌یمانیی نێوده‌وڵه‌تیی دژی داعشدا به سه‌رکردایه‌تیی ئه‌مه‌ریکا پشتگیرییان له عێراق و هه‌رێمی كوردستان كردووه و ده‌كه‌ن، هه‌روه‌ها یارمه‌تیی مرۆیییان پێشكه‌ش به ئاواره و په‌نابه‌ران له كه‌مپه‌كانی هه‌رێمی كوردستان كردو‌وه، بۆ به‌ره‌نگاربوونه‌وه‌ی په‌تای ڤایرۆسی كۆرۆناش، هاوكاریی هه‌رێمی كوردستان ده‌كه‌ن.\nسه‌رۆك نێچیرڤان بارزانی هه‌روه‌ها سوپاس و پێزانینی هه‌رێمی كوردستانی بۆ وڵاتانی یه‌كێتیی ئه‌ورووپا دووپات كرده‌وه كه له پرۆسه‌ی چاكسازیدا هاوكاری ده‌كه‌ن و جه‌ختی له به‌رده‌وامیی پرۆسه‌كه كرده‌وه و هاوكاری و یارمه‌تیی وڵاتانی یه‌كێتیی ئه‌ورووپای له‌مباره‌یه‌وه به پێویست و گرنگ زانی.\nسه‌رۆك نێچیرڤان بارزانی وێڕای دووپاتكردنه‌وه‌ی پشتگیریی هه‌رێمی كوردستان له حكوومه‌تی به‌ڕێز سه‌رۆك وه‌زیران مسته‌فا كازمی، جه‌ختی له خواستی هه‌رێمی كوردستان بۆ چاره‌سه‌ركردنی ته‌واوی كێشه‌كان له‌سه‌ر بنه‌مای ده‌ستووری عێراق كرده‌وه به شێوه‌یه‌ك ماف و شایسته‌كانی هه‌رێمی كوردستان ده‌ستبه‌ر بكرێن و سیسته‌می فیدراڵی وه‌ك له ده‌ستووردا هاتووه جێبه‌جێ بكرێت، چاره‌سه‌ركردنی كێشه‌كانی هه‌رێمی كوردستان و هاوبه‌شی و به‌شداریی پێكهاته‌كانی عێراقیشی له پرۆسه‌ی سیاسی و به‌ڕێوه‌بردنی وڵاتدا، به فاكته‌ری سه‌قامگیریی وڵات له قه‌ڵه‌م دا.\nبه‌ڕێزیان جه‌ختی له‌وه كردوه كه هه‌رێمی كوردستان وه‌ك هه‌میشه به فاكته‌رێكی سه‌قامگیری له عێراق و ناوچه‌كه ده‌مێنێتـه‌وه و خوازیاری بره‌ودانه به په‌یوه‌ندییه‌كانی له‌گه‌ڵ وڵاتانی دراوسێ له‌سه‌ر بنه‌مای ڕێزگرتن و به‌رژه‌وه‌ندیی هاوبه‌ش، ڕوونیشی كرده‌وه كه په‌یوه‌ندییه‌كانی هه‌رێمی كوردستان له‌گه‌ڵ كۆماری ئیسلامیی ئێران و كۆماری توركیا باشن و قه‌باره‌یه‌كی گه‌وره‌ی ئاڵوگۆڕی بازرگانی و چالاكیی ئابووری له‌گه‌ڵیاندا هه‌یه.\nله به‌شێكی دیكه‌ی كۆبوونه‌وه‌كه‌دا سه‌رۆك نێچیرڤان بارزانی ئاماژه‌ی به مه‌ترسییه‌كانی سه‌رهه‌ڵدانه‌وه‌ی داعش كرد و جه‌ختی له پێویستیی عێراق و هه‌رێمی كوردستان به به‌رده‌وامیی پشتگیریی نێوده‌وڵه‌تی بۆ به‌ره‌نگاربوونه‌وه‌ی تیرۆر و گرنگیی هه‌ماهه‌نگیی نێوان پێشمه‌رگه و سوپای عێراق به‌تایبه‌تی له سنووری ناوچه‌كانی مادده‌ی (140) كرده‌وه.\nبه‌ڕێزان كونسول و نوێنه‌رانی وڵاتانی یه‌كێتیی ئه‌ورووپا چه‌ندین پرسیاریان ده‌رباره‌ی ته‌وه‌ركانی كۆبوونه‌وه‌كه، گفتوگۆی ستراتیژیی ئه‌مه‌ریكا ـ عێراق و سه‌ردان و دیداره‌كانی ئه‌م دواییه‌ی سه‌رۆك نێچیرڤان بارزانی له به‌غدا و ئه‌نقه‌ره و چه‌ند پرسێكی په‌یوه‌ست به دۆخی ناوچه‌كه‌وه ئاراسته‌ی به‌ڕێزیان كرد و خۆشحاڵییان به كاركردن و هاوبه‌شی له‌گه‌ڵ هه‌رێمی كوردستان ده‌ربڕی، هه‌روه‌ها دووپاتیان كرده‌وه كه وڵاته‌كانیان به بایه‌خه‌وه له په‌یوه‌ندییه‌كانیان له‌گه‌ڵ هه‌رێمی كوردستان ده‌ڕوانن.\nله وه‌ڵامدا سه‌رۆك نێچیرڤان بارزانی جه‌ختی له سیاسه‌ت و تێڕوانینی هه‌رێمی كوردستان له‌سه‌ر بنه‌مای پاراستنی سه‌قامگیری و گفتوگۆ و هاوبه‌شی و پێكه‌وه كاركردن بۆ تێپه‌ڕاندنی قه‌یرانه‌كان و یارمه‌تیدانی ئاواره و په‌نابه‌ران بۆ گه‌ڕانه‌وه‌ی ئاسووده‌یان بۆ شوێنه‌كانیان كرده‌وه.


بڕیاری بەندکران بۆ دەمیرتاش و یوکسکداغ لە دۆسیەیەکی نوێدا - SAHAR KURDISH (Sorani)\nبڕیاری بەندکران بۆ دەمیرتاش و یوکسکداغ لە دۆسیەیەکی نوێدا\nئه‌یلوول 21, 2019 11:57 Asia/Tehran\nلە دۆسیەیەکی نوێدا کە لە دژی سەلاحەدین دەمیرتاش و ڤیگن یوکسکداغ لە لایەن دادئەستێنیی کۆماری تورکیاوە دراوە بە لقی یەکی دادگەی کەتنی ئانکارا ، دادوەری دۆسیەکە بڕیاری بەندکرانی بۆ دەمیرتاش و ڤیگن یوکسکداغ دەرکرد .\nبە پێی راپۆرتی هەواڵدەریی هەبەر حەوت ، بە پێچەوانەی نزیک بە سێ ساڵ لە گیرانی سەلاحەدین دەمیرتاش و ڤیگن یوکسکداغ سەرۆک هاوبەشەکانی پێشووی هەدەپە ، دۆسیەیەکی نوێ لە دژی ئەم سیاسەتوانە کوردانەی تورکیا لە لایەن دادئەستێنی کۆماری تورکیا بۆ دادگەی لقی یەکی سزای ئانکارا دەرچووە کە لەم دۆسیەیەدا دادوەری دۆسیەکە بڕیاری گیرانی بۆ دەمیرتاش و ڤیگن یوکسکداغ دەرکرد .\nبە پێی زانیاریەکانی وەدەسهاتوو لە پارێزەرانی سەلاحەدین دەمیرتاش ، ئەم دۆسیەیە لە پێوەندی لە گەڵ خۆپێشاندانی کۆبانی لە ئوکتوبەری 2014 یە کە دادئەستێن بە تاوانی " تێکدانی یەکڕیزی و یەکپارچەیی خاکی وڵات" دەمیرتاش و یوکسکداغ ی تاوانبار کردووە بە ئەنجامدانی تاوان لە رووداوەکانی کۆبانی .\nشیاوی باسە ، ئەم دۆسیە نوێیە کە داوی سێ ساڵ لە لایەن دادئەستێنیەوە ئامادە دەکرێ و ئەدرێ بە دادگا لە کاتێکدا ئەنجام دەبێ کە دادگەی لقی 19 ی سزای ئانکارا لەم دواییانە بڕیاری ئازادکرانی ئەوی دەرکردبوو و کۆبوونەوەی دیوای باڵای دادگای مافی مرۆڤی ئوروپاش سێ رۆژ پێش بە تاووتوێ کردنی دۆسیەی دەمیرتاش بە ئەگەری زۆرەوە تا چەند رۆژی داهاتوو بڕیاری ئازاد کرانی ئەو دەردەکات .


ساڵنامەی خوێندنی ئەمساڵ هەموار دەكرێتەوە - تۆڕی میدیایی خەڵک\nبەڕێوەبەرێتی پەروەدەی ڕۆژهەڵات بڵاویكردەوە، ساڵنامەی خوێندنی 2021-2022 لە هەرێم هەموار دەكرێتەوە.\nدوێنێ ٢٥ی١ی٢٠٢٢، ئالان حەمەسەعید وەزیری پەروەردەی حكومەتی هەرێمی كوردستان بە ئامادەبوونی ئەندامانی ئەنجومەنی وەزارەت یەكەم كۆبوونەوەی ئەنجومەنی وەزارەتی پەروەردەیان بۆ ساڵی ٢٠٢٢ ئەنجامدا.\nپەروەردەی ڕۆژهەڵات لە ڕاگەیەنراوێكدا ئاماژە بۆ ئەوە دەكات، لە كۆبوونەوەكەدا باس چەند پرسێكی هەنووكەیی بواری پەروەردە و فێركردن كراوە.\nبەپێی زانیارییەكان، لە كۆبوونەوەكەدا باس لە هەمواركردنەوەی ساڵنامەی خوێندنی ٢٠٢١- ٢٠٢٢ و ئامادەسازیی بۆ تاقیكردنەوە گشتییەكانی قۆناغی ١٢ـی ئامادەیی و دانانی ستراتیژیی پەرەپێدان و ڕاهێنانی مامۆستایان و هەمواركردنەوەی ڕێنمایی و ڕێكاریی بەكرێدانی فرۆشگای قوتابخانەكان بۆ ساڵی خوێندنی ٢٠٢٢-٢٠٢٣ و پێداویستی ناوەندەكانی خوێندن تاوتوێ كراوە.\nخەڵاتی ئاڵتونی (شەماڵ موفتی) بۆ ژینگەپارێزی ڕادەگەیەنرێت\nئەنجوومەنی دادوەریی هەرێم: هەنگاوەكانی هەرێم لەبارەی نەوت و گاز پێچەوانەی دەستوور نین\nخەڵك- ئەنجوومەنی دادوەریی هەرێمی كوردستان دەڵێت، هەنگاوەكانی هەرێمی كوردستان لەبارەی نەوت و گاز پێچەوانەی دەستوور نین. ئەنجوومەنی دادوەریی هەرێمی…\nكار بۆ جێبەجێكردنی بڕیارێك لە بەرژەوەندی پزیشكانی ڤێتێرنەری دەكرێت\nخڵك- لە كۆبوونەوەیەكی وەزیری كشتوكاڵی هەرێم لەگەڵ ژمارەیەك پزیشكی ڤێتێرنەری، جەخت لە سەر هەژماركردنی ساڵانی خزمەتی ئەو پزیشكانەی فێتێرنەری كرایەوە…\nخەڵك لەماوەی 24 كاتژمێری ڕابردوودا لە هەرێمی كوردستان 100 تووشبووی نوێی ڤایرۆسی كۆرۆنا تۆماركراون و 2 كەسیش بە ڤایرۆسەكە مردوون كە دانیشتووی هەولێر…\n18 تشرینی دووهەم 2021 3.35 pm\nخەڵك- وتەبێژی پۆلیسی كەركووك كوژرانی ژن و مێردێك لە ماڵەكەی خۆیاندا لە گەڕەكی شۆراوی كەركوك ڕادەگەیەنێت.\nبەهۆی بۆردومانەكانی توركیا، هەزاران دۆنمی كشتوكاڵی لە هەرێم سووتاون\n04 کانونی دووهەم 2022 9.45 am\nخەڵك- تەنها ساڵی ڕابردوو، بەهۆی بۆردومانی فڕۆكە جەنگییەكانی توركیاوە 35 هەزار دۆنم ڕەزو باخ و كشتوكاڵ و پوش و پاوانی…


فەرماندەیی هێزەکانی سوریای دیموکرات ,کۆنگرەیەکی ڕۆژنامەنووسی بەڕێوەبرد و ڕزگارکردنی ڕەقەی بە فەرمی ڕاگەیاند.\nڕزگارکردنی ڕەقەی بە فەرمی ڕاگەیاند\nفەرماندەیی هێزەکانی سوریای دیموکرات- قەسەدە، کۆنگرەیەکی ڕۆژنامەنووسی بەڕێوەبرد و ڕزگارکردنی ڕەقەی بە فەرمی ڕاگەیاند.\nئەمڕۆ لە چوارچوەی کۆنگرەیەکی ڕۆژنامەنووسیدا کە لە شاری ڕەقەدا ئەنجام درا، فەرماندەیی گشتیی هێزەکانی سوریای دیموکرات ڕزگارکردنی تەواوەتی ڕەقەی بەفەرمی ڕاگەیاند.\nمەنسور سەلوم، هاوسەرۆکی ئەنجومەنی دامەزرێنەری فیدرالی دیموکراتی باکوری سوریا، فۆزا یوسف، هاوسەرۆکی ئەنجومەنی بەڕێوەبەری ئەنجومەنی دامەزرێنەری فیدرالی دیموکراتی، ئیلهام ئەحمەد، هاوسەرۆکی ئەنجومەنی سوریای دیموکرات و ئەندامانی ئەنجمومەنی سوریای دیموکرات و ئەنجومەنی دامەزرێنەری فیدراڵیی دیموکراتی باکوری سوریا و ڕێکخراوەکانی باکوری سوریا و ژمارەیەک ڕۆژنامەنووس لە کۆنگرە ڕۆژنامەنووسییەکەدا ئامادەبوون.\nفەرماندەیی گشتیی قەسەدە ڕایگەیاند:\nلەلایەن فەرماندەیی گشتیی هێزەکانی سوریای دیموکراتەوە بە سەربەزرییەوە ڕزگارکردنی تەواوەتیی شاری ڕەقە ڕادەگەیەنین کە تیرۆریستەکان بە پایتەختی خۆیان ناوزەدیان دەکرد، ئەو سەرکەوتنە گەورەیەش پێشکەش دەکەین بە هەموو مرۆڤایەتی و بەتایبەتی خێزانی قوربانیانی تیرۆر و هەموو ئەوانەی لە دەستی تیرۆر ئازاریان چەشتووە.\nهەر بەو بۆنەیەشەوە سەرمان لە ئاست شەهیدەکانمان بەڕێزەوە دادەنەوێنین کە قارەمانانە بۆ ڕزگارکردنی شارەکە ڕۆڵیان گێڕا، بۆ ڕزگارکردنی ڕەقە ٦٥٥ گەنجی سوریی بە کورد، عەرەب، تورکمان و سوریانی و شەڕڤانی بیانیی ئەمریکی، بەریتانی و تورک شەهید بوون و لە ئەنجامدا ٤٥٠ هەزار هاوڵاتیی مەدەنی ڕزگارکران و گوازرانەوە بۆ شوێنە پارێزراوەکان لە شەڕ.\nسەرکەوتن لە ڕەقە سەرکەوتنێکە دژی دڕەندەیی تیرۆریستەکان، ڕزگارکردنی ڕەقە کۆتایی دێنێت بە داستانی شەڕی دژی تیرۆر لە سوریا، ئەو داستانە لە کۆبانێ دەستیپێکرد، ئەو بەرخۆدانە لە شەڕی دژی تیرۆر لە کۆبانێوە دەستیپێکرد کە ماوەی ١٣٤ ڕۆژی خایەند و لە شەڕی دژی تیرۆر لە ڕەقەش کە دیسانەوە ١٣٤ ڕۆژی خایەند کۆتایی پێهات.\nئێمە وەک فەرماندەیی گشتیی هێزەکانی سوریای دیموکرات بەرێوەبەرایەتی شارەکە ڕادەستی ئەنجومەنی مەدەنیی ڕەقە دەکەین، پاراستنی ئاسایشی شارەکەش دەدەینە دەستی هێزەکانی ئاسایشی ناوخۆی ڕەقە، جەخت دەکەینەوە کە هاوڵاتییانی ڕەقە لە چوارچێوەی سوریایەکی دیموکراتی خۆیان بڕیاردەدەن و چارەنووسی خۆیان دیاری دەکەن.\nهەروەها ڕاشیگەیاند: بانگەوازیی هەموو هێزە ئازادیخواز و ئاشتیخوازەکان و هەموو ڕێکخراوە نێودەوڵەتییەکانی مافی مرۆڤ دەکەین، کە بە مەبەستی ئاوەدانکردنەوەی ڕەقە هەستیار بن و لەو بارەیەوە ئەرکی خۆیان بەجێبێنن.\nبەم شێوەیە بە فەرمی ڕزگارکردنی ڕەقە ڕادەگەیەنین، ئێستا ئەرکمان ئاوەدانکردنەوەی شارەکەیە، بۆیەشە بانگەوازیی هەموو پێکهاتەکانی شاری ڕەقە دەکەین کە لە ئاوەدانکردنەوەی شارەکەدا دەور بگێڕن.


پاریس سانجێرمان ناتوانێت نەیمار بفرۆشێت\nڕۆژنامەی لیكیپی فەڕەنسی بڵاویكردەوە، لێدوانەكانی ئەم دواییەی ناسر خلێفی سەرۆكی پاریس سان جێرمان بە شێوەیەكی ناڕاستەوخۆ بەرامبەر نەیمار دا سێلڤا، نیگەرانی لای یاریزانەكە و كەسە نزیكەكانی درووستكردووە كە بە ناڕاستەوخۆ ئاماژەی بەوەكردووە دەستبەرداری هەر یاریزانێك دەبن كە وەك پێویست بۆ یانەكەیان نەجەنگێت.\nلیكیپ ئاماژەی بەوەكرد، پاریس ناتوانێت بە ئاسانی دەستبەرداری نەیمار بێت و بوونی بڕگەیەك لە نێو گرێبەستەكەی پاریس ناچار دەكات تا هاوینی 2027 گرێبەستەكەی درێژبكاتەوە و ڕوونیكردوە، گرێبەستی یاریزانە بەڕازیلییەكە لە هاوینی 2025 كۆتایی دێت، بەڵام بەهۆی بوونی ئەو بڕگەیە گرێبەستەكە ئۆتۆماتیكی تا هاوینی 2026 و دواتر بە هەمان شێواز تا هاوینی 2027 نوێدەبێتەوە.\nلیكیپ ئاماژەشی بەوەكرد، نەیماری یاریزانی سامبا پابەندە بە پرۆژەكەی پاریس بۆ داهاتوو، دەیەوێت لە باخچەی شازادەكان بەردەوام بێت و مووچە زۆرەكەشی ڕێگری لە پاریس دەكات بە ئاسانی لە مێركاتۆدا بیفرۆشێت و جگە لە نیوكاسڵ هیچ یانەیەك ئامادە نیە بەو موچەیە یاریزانە بەڕازیلییەكە بۆ یانەكەی بگوازێتەوە.


دۆزینەوەی جووڵەی نائاسایی مەیدانی مۆگناتیسی گۆی زەوی\n21:27 سلێمانی/ بازرگانێکی ماددە سڕکەرەکان دەستبەسەر کرا\n21:09 وەزارەتی دارایی حکوومەتی هەرێم وڵامی وەزارەتی دارایی عێراقی دایەوە\n20:22 دەزگای ڕۆشنبیری پارتی وڵامی یەکگرتووی ئیسلامی کوردستان دەداتەوە\n17:58 دەستبەسەر کرانی دوو مامۆستای ئایینی لە ڕۆژهەڵاتی کوردستان\n17:24 کۆرۆنا لە باشووری کوردستان گیانی ١٣ کەسی دیکەی ئەستاند\nپەیامی کورد ... دۆزینەوەی جووڵەی نائاسایی مەیدانی مۆگناتیسی گۆی زەوی .\nزانایانی زانکۆی لیڤەرپوول دۆزییانەوە کە ناهەماهەنگی مۆگناتیسی لە زەریای ئەتڵەسی باشوور ١١ میلیۆن ساڵ پێش بوونی هەبووە .\nبە پێی ڕاپۆرتێک لە مەقالەی بڵاوکراوە لە گۆڤاری of sience Proceedings of the National Academy ، ، ڕەفتارێکی سەرسووڕهێنەری مەیدانی مۆگناتیسی نیشانەیەک لە سەرەوخواری ئەم نزیکانەی بەستەڵەکە مۆگناتیسییەکانی گۆی زەوی نییە .\nتوێژەرەوان بەردگەلی ئازەرین یان لە ناوەندی ئاڵۆزییەکانی زەریای تەتڵەسی باشوور لێکدانەوە و پێداچوون یان بۆ کرد و بەدەر کەوت کە چەندین میلیۆن ساڵ پێش ئێستا دۆخی مەیدانی مۆگناتیسی لەم ناوچەیەدا لە حاڵی گۆڕانکاری سەیر بووە . بەدەر کەوت ، خەتگەلی مۆگناتیسی بە شێوەیەکی بەرچاو لە ڕێگای خۆی بۆ بەستەڵەکی باکووری خواربووە . بە ووتەی زانایان ، ئەوان ماوەی پێش ئێستا لە ڕەفتاری ناسەقزمگیری مەیدانی مۆگناتیسی ئاگادار بوونەتەوە .\nگۆڕانکاری ئاتلانتیکی باشووری ناوچەیەکە کە بە کەمبوونەوەیەکی بەرچاو لە هێزی مەیدانی مۆگناتیسی لە چاو باقی ناوچەکان لە هەمان ڕاستای جۆگرافیایی دیار دەبێت . لەو جیگایەی کە ئەمە هۆکاری کەمبوونەوەی پاریزگای لە بەرامبەر تیشکگەلی کەیهانی مەترسیدار دەبێت ، زۆربەی نۆقسانی لە سەتەلایەتەکانی بۆشائیگەرەکان لەم ناوچەیەدا ڕوو دەدەن .\nof sience Proceedings of the National Academy ،


دۆزینەوەی مەترسییە نوێیەكانی بەكارهێنانی خوێ\n12/12/2018 478 جار خوێندراوه‌ته‌وه\nلێكۆڵینەوە نوێیەكان دەریدەخات خواردنی زۆر خوێدار (سوێر) دەتوانێت مەترسی تووشبوون بە ئاتریڵ فیبریلاسیۆن Atrial fibrillation و ناڕێكی لێدانی دڵ زیاتر بكات.\nئاترێڵ فیبریلاسیۆن جۆرە لێدانیێكی دڵی ناڕێكوپێكە كە دەبێتە هۆی مەیینی خوێن و كێشەكانی ترەوە و ملیۆنەها نەفەر لە جیهان دوچاری ئەم جۆرە نەخۆشییەن و لە مەترسی زیاتر بەجەڵدە و ناتەواوی دڵدان.\nلێكۆڵەڕان لەبارەی بەكارهێنانی خوێوە، بۆ ئەم مەبەستە 716پیاو و ژنی پیریان لە فینلەندا هەڵبژارد و بۆ ماوەی 19ساڵ ئەوانی خستە ژێر چاودێری ولێكۆڵینەوەوە و ئەنجامی ئەم لێكۆڵینەوەیەش ئەوە بوو كە 74كەس لە بەشداربووان تووشی ئاتڕێڵ فیبریلاسیۆن(لێدانی ناڕێكی دڵ) بوون.\nلێكۆڵەران هەروەها پاش لە لێكدانەوەی چەند هۆكارێكی تری وەكوو، تەمەن، چەوری جەستە، پەستانی خوێن و بەكارهێنانی جگەرە و هاوشێوەكانی، تێگەیشتن كە بەكارهێنانی خوێ بەتەنها پەیوەندییەكی ڕاستەوخۆی لەگەڵ تووشبوون بەم نەخۆشییەوە هەیە و كەسانێك كە ڕێژەی خوێی زیاتر لە خواردنەكانی ئەواندایە، جیاواز لە هۆكارەكانیتر، نسبەت بەو كەسانەی كە خوێی كەمتر بەكاردەهێنن، تووشی دەرەجەیەكی بەرزتر لە ئاتڕێڵ فیبریلاسیۆن(لێدانی ناڕێكی دڵ) دەبن.\nئەم لێكۆڵینەوە لە كۆتاییدا ئەوە‌شی بەگشتی پێشنیار كرد، كە كەسەكان بۆ ڕێگریكردن لە نەخۆشییەكانی دڵ دەبێت بەكارهێنانی خوێ كەمبكەنەوە و ئەوەش لەڕوانگەدا دابنێن كە زۆر لە خواردنەكان، تەنانەت مەوادی خۆراكی ئامادەكراویش ڕێژەیەكی زۆر خوێ لە ناواخنیاندا هەیە.


سەرۆك بارزانی: سووكایەتیكردن بە پیرۆزییەكان و هێما باڵاكان بە هیچ شێوەیەك قبووڵكراو نیە و بەزاندنی هێڵی سوورە\nگوڵان میدیا March 28, 2022 هەواڵ\nسووكایەتیكردن بە پیرۆزییەكان و هێما باڵاكان بە هیچ شێوەیەك قبووڵكراو نیە و بەزاندنی هێڵی سوورە و زۆر بە توندی ئیدانەی ئەو سووكایەتیە دەكەین كە شەوی ڕابردوو لە لایەن كەسێكەوە بە مەرجەعیەت كراوە. ئەو جۆرە هەڵسوكەوتە ناشیاوانە هیچ پەیوەندییان بە گەلی كوردستان و پارتی دیموكراتی كوردستانەوە نیە. كوردستان خاوەنی فەرهەنگی بەرزی پێكەوەژیانە و، سووكایەتیكردن بە ڕەمز و موقەدەساتی خەڵك لە ناو فەرهەنگی گەلی كوردستان هیچ كات جێگەی نەكردووەتەوە و جێگەی نابێتەوە. گەلی كوردستان ڕێز و پێزانینێكی زۆری بۆ مەرجەعیەت هەیە و پەیوەندیی مێژوویی و دۆستایەتی و هاوسۆزیی نێوان بارزانیی نەمر و ئایەتوڵڵا حەكیم و شەهید سەدر گەواهیە بۆ ئەو پەیوەندیی و دۆستایەتیە دێرینە. ئەو كەسەش كە سووكایەتی كردووە لە لایەن یاساوە گیراوە و سزای تاوان و زێدەڕۆیی خۆی دەداتەوە.\nسەید موقتەدا سەدر


(ڕەوانەکراوە لە وڵاتە یەکگرتووەکانی ئەمریکاەوە)\nدۆزینەوەی سەرچاوە: "ویلایەتە یەکگرتووەکانی ئەمریکا" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\n- سەرۆک کۆمار جۆ بایدن\n- جێگری سەرۆک کامڵا ھاریس\n- بەراوردی ٣٣١٬٤٤٩٬٢٨١\nویلایەتە یەکگرتووەکانی ئەمریکا (بەئینگلیزی: United States of America، یونایتد ستەیتس ئۆف ئەمریکا) کۆمارێکی دەستووریی فیدراڵییە کە لە پەنجا ویلایەت و یەک ھەرێمی فیدراڵ پێک ھاتووە. زۆربەی خاکی ئەم وڵاتە لە ناوەندی ئەمریکای باکووردایە. ئەم وڵاتە بریتییە لە ٤٨ ویلایەتی پێکلکاو و ھەرێمی پایتەخت و دەکەوێتە نێوان ئۆقیانووسی ئارام و ئۆقیانووسی ئاتلانتیک و لە باکوورەوە لەگەڵ کەنەدا و لە باشوورەوە لەگەڵ مەکسیکدا ھاوسنوورە. ویلایەتی ئالاسکا دەکەوێتە باکووری ڕۆژاوای کیشوەری ئەمریکای باکور و ھەروەھا ویلایەتی ھاوایی کۆمەڵە دوورگەیەکە لە پاسیفیکی ناویندا.\n٤.١ شەڕی ناوخۆ\n٤.٢ جەنگی جیھانیی یەکەم، سستیی ئابووریی گەورە، جەنگی جیھانیی دووەم\n٤.٣ شەڕی سارد و ململانێی ناوخۆ\n٤.٤ سەردەمی ھاوچەرخ\n٥ حکوومەت و ڕامیاری\n٦ پەیوەندییەکان لەگەڵ دەرەوە\n٦.١ ھێزە سەربازییەکان\n٩ سەرۆک کۆمارەکانی ئەمریکا\n۸۳ % مەسیحی، ۲ % جوو، ۲ % ئیسلام (سوننە)، ۱ % بودیزم، ۱۲ % ئەوانی تر.\nلە کلتوری بڕێک لە ویلایەتەکانی باشووردا ڕاگرتنی کۆیلە باو بوو؛ بەڵام لە ویلایەتەکانی باکووردا وا نەبوو. بۆیە کاتێک ئەبراھام لینکۆڵن، نوێنەری زۆربەی ویلایەتەکانی باکوور و نوێنەری کۆمارییەکان، لە ساڵی ١٨٦٠دا بووە سەرۆک کۆمار، بانگەوازی لابردنی ئەو یاسا و کلتوورەی دا و ھەموو بەندەکانی بەپێی یاسا ئازاد ژمارد. ئەوە بووە ھۆی ئاڵۆزیی نێوان ویلایەتەکانی باکوور و باشوور. لە ساڵی ١٨٦١ ئاگری شەڕی ناوخۆی ئەمریکا ساز بوو کە تا ١٨٨٦ درێژەی کێشا و تێیدا ٦٢٠ھەزار کەس کوژران، بۆیە بە خوێناویترین شەڕی مێژووی ئەم وڵاتە دەناسرێت. لە ئاکامدا باکوورییەکان سەرکەوتن و کۆیلەداری بەپێی یاسا نەما. ئەو ئەفریقی-ئەمریکییانەش کە بەپێی یاسا ئیتر کۆیلە نەبوون، بوونە خاوەن مافی شارومەندی و مافی دەنگدان.\nویلایەتە یەکگرتووکان کۆنترین حکوومەتی فیدراڵە. حکوومەتێکی دەستوورییە کە لەسەر بنەماکانی دیموکراسی بنیات نراوە کە تێیدا تەنانەت مافی کەمینەکانیش لەلایەن دەستوور و یاساوە پارێزراوە. حکوومەت بەپێی یاسای بنچینەیی ویلایەتە یەکگرتووەکان، کە سەرەکیترین یاسای وڵاتە، لەسەر بنەمای جوداییی ھێزەکان دانراوە.\nدەستووری: پێک ھاتووە لە مەجلیسی پیرانی ئەمریکا و ماڵی نوێنەرەکان و ئەم ئەرکانەیان لەئەستۆیە: پەسندکردنی یاسای فیدڕاڵی، ڕاگەیاندنی شەڕ، چاودێریی بەشەکانی دیکەی حکوومەت و لێپرسینەوە کە لە ئاکامی ئەمەدا دەتوانن کەسانێک لە حکوومەت لابەرن.\nویلایەتە یەکگرتووەکان پەیوەندییەکی تایبەتی ھەیە لەگەڵ بەریتانیا و پەیوەندییەکی قایمی ھەیە لەگەڵ کەنەدا، ئۆسترالیا، نیوزیلاند، فیلیپین، ژاپۆن، کۆریای باشوور و ئیسرائیل و ھەروەھا چەن وڵاتێکی دیکەی ئەورووپی وەک فەڕەنسا و ئەڵمانیا. ھەروا ھاوکاریی تەواوی ئەندامانی ناتۆ لە ھەوڵە ئاسایشی و ئەمنییەکان دەکات. بەردەوام ھاوکاریی وڵاتانی کیشوەری ئەمریکا دەکات. بۆ نموونە، ڕێکەوتننامەی بازرگانیی ئازادی ھەیە لەگەڵ کەنەدا و مەکسیکدا.\nسەرۆک کۆمار سەرۆکی ھەموو ھێزە سەربازییەکانە و، وەزیری بەرگری لە لایەن ئەوەوە دەستنیشان دەکرێت. وەزارەتی بەرگریی ئەمریکا ھەموو ھیزە سەربازییەکانی لەژێر فەرماندایە: ھـێزی زەمینی، ھـێزی دەریایی، چەکدارانی دەریایی و ھـێزی ئاسمانی. پاسەوانیی کەنارئاوەکان لە ژێر دەسەڵاتی وەزارتی ناوخۆدایە لە کاتی ئاشتیدا، بەڵام لە کاتی شەڕ دەڕواتە ژێر چاودێریی ھێزی دەریایی.\nخزمەتگوزاریی سەربازی لە ئەمریکا بە دڵخوازییە، بەڵام لەوانەیە لە کاتی شەڕدا ژمارەیەکی نیشانکراو بخرێنە ژێر فەرمانی خزمەتی سەربازییەوە. ئەمریکا یازدە کەشتیی فڕۆکەھەڵگڕی ھەیە کە بە فڕۆکەکانی ھێزەکانی ئاسمانی، ھێزە سەربازییەکان بەئاسانی و لە ھەموو کاتەکانی شەو و ڕۆژدا دەگوازنەوە بۆ ئەم شوێنانە. ئەمریکا لە سەرانسەر دنیادا ٨٦٥ پێگەی سەربازیی ھەیە و ئەمەیە ھۆکاری ئەوەی بە «ئیمپڕاتۆری پێگەکان» ناوی لێ دەبەن.\nوەرگیراو لە «https://ckb.wikipedia.org/w/index.php?title=ویلایەتە_یەکگرتووەکانی_ئەمریکا&oldid=849320»\nدەروازەی وڵاتەکان/وتارە پەیوەندیدارەکان\nئەم پەڕەیە دواجار لە ١٢:٥١ی ٣٠ی ئەیلوولی ٢٠٢١ نوێ کراوەتەوە.


سەرۆكی فەرمانگەی بەدواداچوون : ٨٧٩ کەس بەیاساى تیرۆر دەستگیرکراون\nhunar 17/08/2016 - 13:37 بڵاوکراوەتەوە لە هەواڵ/كوردستانی\nسەرۆكی فەرمانگەی بەدواداچوون و وەڵامدانەوەی ڕاپۆرتە نێودەوڵەتییەكان ڕایگەیاند، لە ماوەی پێشودا ٨٧٦ حاڵەتی گرتن هەبووە بەپێی ماددەی ٤ لە یاسای تیرۆر دەستگیرکراون لەماوەی ٢٤ کاتژمێر دوای لێکۆڵینەوە ڕەوانەی دادگا کراون.\nدیندار زێباری سەرۆكی فەرمانگەی بەدواداچوون و وەڵامدانەوەی ڕاپۆرتە نێودەوڵەتییەكان لە کۆنگره‌یه‌كی رۆژنامه‌وانیدا وەڵامی ڕاپۆرتە نێودەوڵەتییەکانی دایەوە، کە پێشتر پێشمەرگەیان تۆمەتبارکردبوو بەڕوخانی ماڵ و گوندی هاوڵاتیانی سڤیل و وتی، ئێمە تەنها یەک فلتەرمان هەیە بۆ هاوڵاتیان، ئەویش فلتەری ئەمنییە.\nناوبراو وتیشی : ئێمە ڕێگر نەبوین لەو کەسانەی کەبەرە و هەرێم بێن و نزیکەی ٦٠١ خێزانی عەرەبی سوننە لە زوومار و دەوروبەری هاتونەتە هەرێم و هەتا ئێستا نزیکەی دووهەزار خێزانی عەرەب و کورد گەڕاونەتەوە سەر ماڵ و حاڵی خۆیان.\nناوبراو ئاماژه‌ی به‌وه‌ش كرد كه نزیکەی ٣٠٠ خانوی ئاسایش تێکدراوە کە داعش تێکیداوە و پێش گەشتنی پێشمەرگە بووە بۆ ئەو ناوچەیە بووە و هەروەها نزیکەی ٣٠٠ خانوش بەهۆی بۆردومانی فرۆکەکانی هاوپەیمانانەوە ڕووخاون ، ووتیشی :١٣٨ هاوڵاتی عەرەب لەناوچەی زوومار بەردەوامن لەکار لە فەرمانگە حکومییەکاندا .\nھدایت مەلا زادە\nلە ڕۆژی جیهانی نەخۆشی ئایدز دا و چە…\nناسەقامگیری و شەرعیەتی سیاسی


زانست – پەڕە 90 – Knwe.org\nسەرەکی » زانست (پەڕە 90)\nبه‌له‌مه كاره‌باییه‌كه‌ی (جاكوار)ژماره‌ی پێوانه‌یی ده‌شكێنێت\nبه‌له‌می (Vector V20E) كه به‌رهه‌می كۆمپانیای (جاكوار)ه توانی ژماره‌ی پێوانه‌یی نوێ تۆمار بكات له جووڵه‌كردنی له‌سه‌ر ئاو و ژماره‌ی پێوانه‌یی پێشووتر بشكێنێت. به‌له‌مه‌كه له‌ده‌ریاچه‌ی (Koniston-Water)ی به‌ریتانییدا تاقیكرایه‌وه و توانیی ژماره‌ی پێوانه‌یی تۆمار بكات، به‌وه‌ی خێراییه‌كه‌ی گه‌یشته (88.62)میل له سه‌عاتێكدا واته نزیكه‌ی (142.2كیلۆمه‌ترله‌سه‌عاتێكدا، به‌مه‌ش ژماره‌ی پێوانه‌یی خێرایی به‌له‌مه كاره‌باییه‌كانی شكاند كه پێش ئه‌مه تۆمار كرابوون ئه‌ویش (123.6كیلۆمه‌تر بوو له سه‌عاتێك دا. ...\nئاژه‌ڵانیش له بۆشایی ئاسماندا…\n26/06/2018\tزانست, كه‌شتی نوح\nئاژه‌ڵانیش له بۆشایی ئاسماندا خزمه‌تی مرۆڤایه‌تییان كردووه له‌و كاته‌وه‌ی مرۆڤ هه‌وڵیداوه گه‌شت بكات بۆ ده‌ره‌وه‌ی گۆی زه‌وی و له‌بۆشایی به‌رفراوانی ئاسماندا به‌دوای نهێنییه‌كانی بووندا بگه‌ڕێت، ئاژه‌ڵانی به‌كارهێناوه بۆ تاقیكردنه‌وه‌كان به‌تایبه‌تیش ئه‌و ئاژه‌ڵانه‌ی كه له ژینگه‌ی مرۆڤه‌وه نزیكن‌و سروشتیان له‌سروشتی مرۆڤه‌وه نزیكه. یه‌كه‌مین سه‌گ له بۆشایی ئاسماندا به‌ر له 60 ساڵ یه‌كێتی سۆڤییه‌تی ئه‌و كاته سه‌گی ( لایكا)ی نارد بۆ فه‌زا ...\nدوو پزیشكی نه‌شته‌رگه‌ر له‌چین به نیازن نه‌شته‌رگه‌ریی چاندنه‌وه‌ی (سه‌ر)بكه‌ن كه به یه‌كه‌مین نه‌شته‌رگه‌ریی له‌و شێوه‌یه داده‌نرێت له جیهاندا. ئه‌و دوو نه‌شته‌رگه‌ره كه یه‌كێكیان زانایه‌كی ئیتاڵییه به ناوی (سێرجیۆ كاناڤیرۆ) یه و ئه‌وی دیكه‌شیان (شیاو بینگ رن) ه، مه‌به‌ستیانه یارمه‌تیی ئه‌و كه‌سانه بده‌ن كه تووشی ئیفلیجیی بون و ده‌یانه‌وێت وایان لێ بكه‌ن كه جارێكی تر به پێی خۆیان بڕۆن. ئه‌و كاره‌ش ...\nلاپەرە 90 لە 121« سەرەتا...607080«8889909192\t»\t100110120...کۆتا »


یۆنان ژمارەیەک کۆچبەر بە ڕووتی و بە زۆر دیپۆرتی تورکیا دەکاتەوە\n2021.06.29 - 17:23\nفيدراسيۆنى پەنابەران بڵاویکردوەوە، لە سنورى یۆنان پۆلیسى ئەو وڵاتە "بەوپەڕى نامرۆڤانە" مامەڵە لەگەڵ ئەو کۆچبەرانە دەکات کە دەپەڕنەوە خاکى وڵاتەکەى.\nهيوا خدر، بەرپرسی فیدارسیۆنی سەرانسەری پەنابەرانی عێراقی لە تورکیا دەڵێت، لە دوای 28ی شوباتی 2021ەوە، "پۆلیسی ئێشکگری دەریایی یۆنان لەگەڵ پۆلیسی پاسەوانی سنوری وشکانی یۆنان زۆر نامرۆڤانەو دوور لە بنەماو یاساکانی جارنامەی مافی مرۆڤ و ماڤەکانی پەنابەران مامەڵە لەگەڵ ئەو کۆچبەرانە دەکەن کە لە تورکیاوە دەپەڕنەوە خاکی یۆنان."\nئاماژەى بەوەشداوە، ئەمڕۆ سێشەممە (29ی حوزەیرانی 2021) پۆلیسی پاسەوانی سنوری تورکیا لە شاری ئەدرنا ڕایگەیاندن کە پۆلیسی یۆنان دوای دەستگیرکردنی 42 کۆچبەری ڕاگەیاند کە لە تورکیاوە پەڕیبوونەوە خاکی یۆنان زۆر نامرۆڤانە مامەڵەیان لەگەڵ کراوە."\nجەختی لەوەشکردوەتەوە، "بە وتەی کۆچبەرەکان، دوای دەستگیرکردنیان زۆر ئازار و ئەشکەنجەیان داون و هەرچی بەڵگەنامە و پێداویستیەکانیانە لێیان سەندراوە، 12 لەو کۆچبەرانە بەتەواوەتی بە زۆر جل و بەرگەکانیان لەبەر داکەندراوە و بە زۆرەملێ دیپۆرتی سنوری شاری ئەدرنای تورکیایان کردونەتەوە، دواتر لەلایەن بەرپرسانی ئیداری شاری ئەدرنا جلوبەرگ و خۆراک دراوە بە کۆچبەران و ڕەوانەی بەرێوەبەرایەتی کۆچ و کۆچبەران کران."\nفیدراسیۆنى سەراسەری پەنابەرانی عیراقی سەرباری "بەتوندی ئیدانەکردنی ئەم هەڵسوکەوتە نامرۆڤانەیەى حکومەتی یۆنانی داوا لە تەواوی ڕێکخراوەکانی داکۆکیکار لە مافەکانی پەنابەران دەکات بەرامبەر بەم کردەوە قیزەوەنەی حکومەتی یۆنانی ڕابوەستن، هەروەها فشار بۆ سەر ڕێکخراوی نەتەوەیەکگرتوەکان بۆ کاروباری پەنابەران UNHCR وە ڕێکخراوی کۆچی نیودەوڵەتی IOM دروست بکەن بۆ ئەوەى بێدەنگ نەبن لەئاست ئەم مامەڵە نامرۆڤانەی پۆلیس و پاسەوانەکانی سنورە وشکانی و دەریایی یۆنان بەرامبەر بە پەنابەران."\nدهۆک ژمارەیەکى پێوانەیى لە توشبوون بە کۆرۆنا تۆمار کرد\n2021.07.08 - 15:47\nدەرگاى هۆڵى پەرلەمان بەڕووى ژمارەیەک پەرلەمانتار داخرا و ڕێگرى چوونە ژورەوەیان دەکرێت\n2021.07.06 - 13:12\nهەولێر ژمارەیەکى پێوانەیى توشبوون و گیان لەدەستدانى بەکۆرۆنا تۆمار کرد\n2021.07.04 - 16:48\nوەزارەت: بە چوار ڕێگا کارەبا دەبێتە 24 کاتژمێر\n2021.07.12 - 22:19\nتەندروستیی هەرێم هۆکارى تۆمارکردنى بەرزترین ئامارى کۆرۆناى ئاشکراکرد\n2021.07.12 - 19:06


وه‌زیرى ده‌ره‌وه‌ى فڕه‌نسا گه‌یشته هه‌ولێر\nهەواڵ / کوردستان :: 14/01/2019 :: 234 جار بینراوە\nوه‌زیرى ده‌ره‌وه‌ى فره‌نسا گه‌یشته هه‌ولێر و بڕیاره زنجیره‌یه‌ك دیدار و كۆبونه‌وه ئه‌نجام بدات.\nجان ئیف لۆدریان، وه‌زیرى ده‌ره‌وه‌ى فره‌نسا ئێواره‌ى ئه‌مڕۆ دووشه‌ممه 14ى كانونى دووه‌مى 2019 گه‌یشته هه‌ولێر و له فڕۆكه‌خانه له‌لایه‌ن نێچیرڤان بارزانى، سه‌رۆكى حكومه‌تى هه‌رێمى كوردستان پێشوازى لێكرا.\nسه‌رچاوه‌یه‌ك له ئه‌نجومه‌نی وه‌زیران به دواڕۆژی راگه‌یاند: وه‌زیری ده‌ره‌وه‌ی فه‌ڕه‌نسا دوای گه‌یشتنی به هه‌ولێر له‌گه‌ڵ مه‌سعود بارزانی سه‌رۆكی پارتی و نێچیرڤان بارزانی سه‌رۆكی حكومه‌تی هه‌رێم كۆده‌بێته‌وه و پرسی پێكهێنانی حكومه‌تی هه‌رێم و چاره‌سه‌ركردنی كێشه‌كانی نێوان هه‌رێم و به‌غدا و دژایه‌تیكردنی تیرۆر تاوتوێده‌كه‌ن.\nوتیشی: "پرسی ئاواره‌كانى شه‌ڕی داعش و به‌رده‌وامی هاوكارییه‌كانی فه‌ڕه‌نسا بۆ هه‌رێمی كوردستان یه‌كێتی تر ده‌بێت له به‌رنامه‌ی كۆبوونه‌وه‌كان".\nبه‌ر له گه‌یشتنى بۆ هه‌ولێر لۆدریان گه‌یشته به‌غدا و زنجیره‌یه‌ك دیدار و كۆبونه‌وه‌ى له‌گه‌ڵ به‌رپرسانى حكومى ئه‌نجامدا.\nله كۆنگره‌یه‌كى رۆژنامه‌نووسیشدا له‌گه‌ڵ محه‌مه‌د حه‌كیم، هاوتا عێراقییه‌كه‌ى رایگه‌یاند: وڵاته‌كه‌ى ره‌زامه‌ندى نیشانداوه بڕى یه‌ك ملیار یۆرۆ به قه‌رز بدات بۆ ئاوه‌دانكردنه‌وه‌ى ناوچه ئازادكراوه‌كانى ژێر ده‌سه‌ڵاتى داعش.


بڕیاره‌كه‌ی حکوومەت کەوتە بواری جێبەجێکردنەوە.. ئه‌و کەلوپەلانە ھەرزان دەبن\nSUN, 22 MAY 2022 04:46 Erbil, GMT +3\nTHU, 21 APR 2022 11:33 | KDP.info\nدھۆک-KDP.info- سەرۆکی ژووری بازرگانی دھۆک گوتی، بڕیاری حکوومەتی ھەرێمی کوردستان بۆ ھەڵگرتنی باج لەسەر ماددە خۆراکیە سەرەکیەکان کەوتە بواری جێبەجێکردنەوە، بۆ ئەو مەبەستە نوسراو بۆ خاڵە سنووریەکان کراوە و لیژنەش بۆ چاودێریکردنی نرخەکان پێکھێندراون.\nئەیاد حەسەن، بۆ ماڵپەڕی فەرمیی پارتی دیموکراتی کوردستان گوتی: "بڕیاری سەرۆکی حکوومەتی ھەرێمی کوردستان بۆ ھەڵگرتنی باج لەسەر ماددە خۆراکیە سەرەکیەکانی پەیوەست بە ژیانی خەڵک زۆر کاریگەری ھەیە، بۆ ئەوەی نرخی کەلوپەلەکان ھەرزان بێت بە تایبەت لە مانگی ڕەمەزان کە ئەو ماددە خۆراکیانە پێداویستی سەرەکی ھاووڵاتیانن، وەکو گۆشت، برنج، ئارد، زەیت، نیسک، پاقلە، نۆک و شیری منداڵان، بۆیە حکوومەت نوسراوی بۆ ھەموو خاڵە سنووریەکان کردووە بڕیارەکە جێبەجێ بکەن و لە ١٦ی ئەم مانگەوە ھەر کەلوپەلێک بڕیاری لێ درابێت بێ باج دێتە ھەرێمی کوردستان".\nسەرۆکی ژووری بازرگانی دھۆک گوتیشی: "ھەر کەلوپەلێکی تازە بێتە ھەرێم لە دوای ١٦ی مانگ پێویستە بە نرخێکی ھەرزانتر بفرۆشرێت لە بازاڕ، بۆ ئەو مەبەستەش لە ھەر پارێزگا و قەزایەک لیژنە دروستکراون لە لیژنەی چاودێری بازرگانی و ئاسایشی خۆراک و تەندروستی بۆ ئەوەی سەردانی کۆمپانیاکان و بازاڕیش بکەن کە کەلوپەل ھاوردە دەکەن بزانن بە چەند ھاوردەکراوە و بەچەند بفرۆشرێت، بۆیە چاودێری دەکرێت و لەمەودوا ئەو کەلوپەلانە نرخەکانیان دێتە خوارێ و ھەرزان دەبن".


خوێندکارانی خۆپیشاندەری سلێمانی شاسوار عەبدولواحید دەر دەکەن - Mehr News Agency\nAP ١٤٠٠ سەرماوەز ٣ ١٣:١٩\nNews Code 40084\nڕایانگەیاندووە نامانەوێت کەس خۆی بکاتە سەرۆکمان؛\nخوێندکارانی خۆپیشاندەری سلێمانی شاسوار عەبدولواحید دەر دەکەن\nخوێندكارانى زانكۆى سلێمانى سه‌رۆكى جوڵانه‌وه‌ى نه‌وه‌ى نوێ ده‌رده‌كه‌ن‌و ڕایده‌گه‌یه‌نن، "نامانه‌وێ هیچ كه‌سێك وه‌ك ڕێبه‌رو سه‌ركرده‌ى ئێمه‌ى خوێندكار خۆى بناسێنێ".\nبە پێی ڕاپۆرتی ئاژانسی هەواڵی مێهر، خوێندكارانى زانكۆى سلێمانى سه‌رۆكى جوڵانه‌وه‌ى نه‌وه‌ى نوێ ده‌رده‌كه‌ن‌و ڕایده‌گه‌یه‌نن، "نامانه‌وێ هیچ كه‌سێك وه‌ك ڕێبه‌رو سه‌ركرده‌ى ئێمه‌ى خوێندكار خۆى بناسێنێت".\nهەروەها ده‌شڵێت: "پێویستمان به‌پشتیوانى هه‌موو چین‌و توێژه‌كانى كۆمه‌ڵگه‌یه، به‌ڵام نامانه‌وێت پرسه‌كه‌مان به‌حزبیی بكرێت".


گەورە بەرپرسێکی ئەمریکا سەردانی بەغدای کردووە\nباڵیۆزخانەی ئەمریکا لە بەغدا بڵاویکردەوە کە دوێنێ سێشەممە یاریدەدەری وەزیری دەرەوەی ئەمریکا بۆ کاروباری رۆژهەڵاتی نزیک، دەیڤید شینکەر سەردانی بەغدای کردووە و لەمیانیدا لەگەڵ سەرۆکومار، بەرهەم ئەحمەد ساڵح و سەرۆکوەزیرانی کاربەڕێکەر، عادل عەبدولمەهدی و سەرۆکی ئەنجوومەنی نوێنەران، محەمەد حەلبوسی کۆبووەتەوە.\nبەپێی راگەیەندراوەکە، دەیڤید شینکەر داوای لە حکوومەتی عێراق کردووە، سنوورێک بۆ هێرشانە دابنێت کە بۆسەر خۆپیشاندەران ئەنجام دەدرێن.\nدوای ئەوەی هێزە ئەمنییەکانی عێراق بەوە تۆمەتبارکران کە چەکی راوکردن دژبە خۆپیشاندەران بەکار دەهێنن باڵیۆزخانەی ئەمریکا لە بەغدا راگەیەندراوێکی بڵاوکردەوە.\nلە راگەیەندراوێکدا کە کۆپییەکی بۆ ئاژانسی ئانادۆڵو نێردراوە ئاماژە بەوەکراوە کە دوێنێ سێشەممە یاریدەدەری وەزیری دەرەوەی ئەمریکا بۆ کاروباری رۆژهەڵاتی نزیک، دەیڤید شینکەر سەردانی بەغدای کردووە و لەمیانیدا لەگەڵ سەرۆکومار، بەرهەم ئەحمەد ساڵح و سەرۆکوەزیرانی کاربەڕێکەر، عادل عەبدولمەهدی و سەرۆکی ئەنجوومەنی نوێنەران، محەمەد حەلبوسی کۆبووەتەوە.\nبەپێی راگەیەندراوەکەدا لە کۆبوونەوەکاندا، دەیڤید شینکەر تیشکی خستووەتە سەر گرنگی پەیوەندییەکانی نێوان ئەمریکا و عێراق و باسی لەوەشکردووە کە هاوکارییەکانیان بەردەوامە بۆ پاڵپشیکردن لە عێراقێکی سەقامگیر و دیموکرات.\nلە راگەیەندراوەکەدا ئەوە خراوەتەڕوو کە لەمیانی کۆبوونەوەکاندا یاریدەدەری وەزیری دەرەوەی ئەمریکا بۆ کاروباری رۆژهەڵاتی نزیک، دەیڤید شینکەر ئیدانەی ئەو هێرشانەی کردووە کە بەردەوام دەکرێنە سەر خۆپیشاندەر ئاشتیخوازەکان کە مافی دیموکراتی خۆیان بۆ ئازادی دەربڕین پەیڕەو دەکەن لەوانە داواکاری بۆ ئەنجامدانی چاکسازی لەسەر ئاستی سیاسی و ئابووری.\nدەیڤید شینکەر داوای لە حکوومەتی عێراق کردووە سنوورێک بۆ هێرشانە دابنێت کە بۆسەر خۆپیشاندەران ئەنجام دەدرێن و لە هەمان کاتدا جەختیکردووەتەوە لەسەر ئەوەی کە ئەمریکا شەراکەتێکی بەهێزی لەگەڵ هێزە ئەمنییەکانی عێراقدا هەیە کە یارمەتیدەدرە بۆ پتەوترکردنی سەروەری عێراق و بەدیهێنانی ئامانجی هاوبەش کە خۆی لە شکست پێهێنانی رێکخراوە تیرۆریستییە توندئاژۆکان دەبینێتەوە وەک داعش.\nهیچ روونکردنەوە و زانیارییەک لەوەبارەوە لەلایەن کاربەدەستانی عێراقەوە بڵاونەکراوەتەوە.\nپێشتر نێردەی نەتەوە یەکگرتووەکان لە عێراق، هێزە ئەمنییەکانی بەوە تۆمەتبارکردوو کە چەکی رواکردن دژبە خۆپیشاندەرانی بەغدا و شارەکانی دیکەی عێراق بەکار دەهێنن کە بە هۆیەوە دەیان خۆپیشاندەر برینداربوون.\nرۆژی ٩ی کانوونی یەکەم دەیڤید شینکەر بە بێ ئەوەی سەردانی بەغدا بکات، سەردانی هەرێمی کوردستانی کرد و لەلایەن سەرۆکی هەرێمی کوردستان نێچیرڤان بارزانی پێشوازی لێکرابوو.\nماڵپەڕی فەرمی سەرۆکایەتی ھەرێمی کوردستان لەبارەی دیدارەکەوە بڵاوی کردبوویەوە کە، لە کۆبوونەوەیەکدا ھەردوولا گرژییەکان و دوایین پێشھاتەکانی دۆخی عێراق و ناوچەکەیان تاوتوێ کرد و تیشکیان خستە سەر پەیوەندییەکان و دیالۆگی ھەولێر ـ بەغدا بۆ چارەسەرکردنی کێشەکان، مەترسییەکانی سەرھەڵدانەوەی تیرۆر و چۆنیەتیی بەرەنگاربوونەوەی بە ھاوکاریی و پشتگیریی ھاوپەیمانیی نێودەوڵەتی.